Runi završio igračku karijeru | Novosadski informativni portal 021\n18:34 > 20:59\n"Posao menadžera je moja budućnost. Imao sam sjajnu karijeru sa nekoliko uspona i padova, ali ne bih ništa promenio. Sada bih želeo da ispišem istoriju i u svojoj menadžerskoj karijeri. Ceo život se bavim fudbalom, pa imam sreću da sam i dalje deo njega. To je novo poglavlje za mene. Hoće li mi nedostajati igranje? Naravno, ali vreme ne staje. Vreme je da mlađa generacija ima svoje vreme, a ja da ih vodim", poručio je Runi.\nLegendarni napadač ponikao je u Evertonu, a posle dve sezone na Gudisonu (2002-04) preselio se u Mančester Junajted. U dresu kluba sa Old Traforda bio je do 2017. i postao najbolji strelac u istoriji.\nNa sajtu Crvenih đavola navodi se da će Vejn nesumnjivo ući u istoriju kao jedan od najboljih napadača Junajteda, ali i engleskog fudbala. Kada je kao devetnaestogodišnjak u avgustu 2004. iz Evertona došao u Mančester za 25.6 miliona funti, postao je najskuplji tinejdžer na svetu.\nU sledećih 13 godina postigao je 253 gola u 559 utakmica za Junajted i prestigao Ser Bobija Čarltona na vrhu večne liste strealca. Pet puta je sa Crvenim đavolima bio prvak Engleske, četiri puta osvojio Superkup, tri puta Liga kup i po jednom Ligu šampiona, Ligu Evrope, FA kup i Klupsko prvenstvo sveta.


Ivanić: Ne tražimo ukidanje OHR-a, tražimo ukidanje bonskih ovlaštenja - Klix.ba\nBiH Ivanić: Ne tražimo ukidanje OHR-a, tražimo ukidanje bonskih ovlaštenja\nIvanić: Ne tražimo ukidanje OHR-a, tražimo ukidanje bonskih ovlaštenja\n23.10.2007. u 17:24\nPartija demokratskog progresa (PDP) pokrenula je dvije inicijative – jedna je upućena Vijeću za implementaciju mira za ukidanje bonskih ovlaštenja visokom predstavniku, a druga Parlamentarnoj skupštini BiH za preispitivanje nametnutih zakona od visokog predstavnika, onih koji nisu prošli skupštinsku proceduru.\nOve inicijative danas su na pres-konferenciji u Sarajevu obrazložili poslanik PDP-a u Predstavničkom domu Parlamentarne skupštine BiH Branko Dokić i zamjenik predsjedavajućeg Doma naroda državnog parlamenta Mladen Ivanić.\nIvanić je kazao da su on i Dokić ponovili raniji zahtjev za održavanje sjednice oba doma PSBiH na kojoj bi bila razmatrana političko-sigurnosna situacija u BiH, napominjući da će predložiti da se na toj sjednici zbog aktuelnosti svega što se sada događa pokrene inicijativa za ukidanje bonskih ovlaštenja.\n„Mi ne tražimo ukidanje OHR-a, tražimo ukidanje bonskih ovlaštenja“, kazao je Ivanić.\nKomentirajući posljednje odluke visokog predstavnika donesene krajem prošle sedmice, on je kazao da je visoki predstavnik ušao u najosjetljiviju stvar u BiH, a to je princip odlučivanja.\n„Pod firmom efikasnije BiH, dotaknuta je tema ravnopravnosti naroda u procesu odlučivanja u BiH i to je zaista vrlo opasna oblast u koju mislim da OHR nije smio ući nepripremljeno kako je ušao. Evidentno je da je visoki predstavnik ovim ušao u Ustav i u pitanje kreiranja Ustava“, kazao je Ivanić.\nDodao je da zato PDP smatra da odgovori na ovakve poteze moraju biti politički bez velike galame, ali sa snažnim potezima.\n„Imamo namjeru tražiti od Parlamentarne skupštine da jasno kaže je li za to da ostanu bonska ovlaštenja“, kazao je Ivanić te je, napominjući da je on poslanik u Parlamentarnoj skupštini Vijeća Evrope, najavio da ima namjeru da ovu inicijativu pokrene i tamo, ako za to dobije dovoljnu podršku poslanika iz drugih zemalja članica Vijeća Evrope.\nArgumentaciju za ovu inicijativu će, kako je kazao, prezetnirati i članovima Vijeća za implementaciju mira.\nPoslanik u Predstavničkom domu Parlamentarne skupštine BiH Branko Dokić je obrazlažući inicijativu, kazao da su prevaziđeni razlozi zbog kojih su ovlaštenja donesena. Također je rekao da su bonska ovlaštenja u suprotnosti s Evropskom konvencijom o ljudskim pravima i demokratskim principima suvereniteta naroda.\n„Samim tim što je BiH postala stalnom članicom Vijeća Evrope ona je odgovorna za obaveze u odnosu na tu organizaciju i ovu obavezu mora ispunjavati zemlja, a ne međunarodna zajednica. Bonska ovlaštenja su u suprotnosti s Rezolucijom Vijeća Evrope 1384 po kojoj neizabrani stranac ne može obavljati ovlaštenja koja on koristi. Ovlaštenja visokog predstavnika su nekompatibilna s demokratskim karakterom države i suverenitetom BiH“, kazao je Dokić.\nOno što je najvažnije i najporaznije za sve nas jeste, istaknuo je on, da su visoki predstavnici, i oni bivši i ovaj aktuelni, zloupotrijebili bonska ovlaštenja koristeći i ona prava koja nisu data Bonskom deklaracijom, a pozivali su se na Bonsku deklaraciju.\nCitirajući Bonsku deklaraciju, Dokić je rekao da visoki predstavnik može da donosi privremene odluke u nadležnosti Vijeća ministara i Predsjedništva BiH i to onda kada strane u dogovorima prethodno nisu mogle da se dogovore.\n„Visoki predstavnik Miroslav Lajčak je donio nekoliko odluka, maltene, tajno. Postavljam pitanje na kojim zvaničnim sastancima u posljednjih petnaestak ili mjesec dana je bilo rasprave o pitanjima koja je on sada pokušao da riješi. Niko od bh. strana nije, izuzev sastanaka u kuloarima koje ne priznamo i koji donose štetu ovoj zemlji, nije znao ni da se ovo priprema, a kamoli da će biti doneseno“, kazao je Dokić.\nPrema njegovim riječima, drugo suštinsko pitanje jeste to da visoki predstavnik nema pravo da nameće zakone, ne samo zakone, nema pravo da donosi nijednu odluku koja je u nadležnosti Parlamentarne skupštine BiH ili entiteta.\n„Čvrsto uporište za sve ovo što radimo imamo u knjižici „Mišljenje o ustavnoj situaciji u BiH i ovlaštenjima visokog predstavnika“ koje je izdala Venecijanska komisija. Na više mjesta Venecijanska komisija ukazuje na to da, kako oni kažu, visoki predstavnik nije nezavisni sudija i kao neizabrano strano lice ne može donositi odluke uime onih koji su izabrani“, kazao je Dokić.\nDodao je da njihova inicijativa na kojoj će istrajavati sve dotle dok ovakva situacija postoji, nije ni protiv koga u BiH, ni za koga pojedinačno u BiH.\n„Ovo je odgovoran odnos prema BiH kao suverenoj državi, kao članici UN-a, kao stalnoj članici Vijeća Evrope. Ovakvom našom inicijativom mi direktno branimo suverenitet države u kojoj živimo. Želimo što prije da se ovo raspravlja u parlamentu, ne ulazeći u to kako će se parlament opredijeliti prema ovim pitanjima. Ali, ako ništa drugo, na tom parlamentu će se jasno pokazati ko je za istinski suverenitet BiH, a ko je za produženje stanja protektorata u BiH koji nigdje nije napisan“, kazao je Dokić.


BalkanMagazin :: Termoelektrane nisu dobar put\nčetvrtak, 29. oktobar 2020 20:40\nNajavljena izgradnja termoelektrane Kolubara B i ulaganje novca u produžetak životnog ciklusa Kolubare A nisu dobar put za Srbiju jer Evropska unija (EU) pokušava da ne koristi ugalj i fosilna goriva, izjavio je danas programski menadžer u Delegaciji EU za životnu sredinu i borbu protiv klimatskih promena Antoan Avinjon. (foto, YouTube/screenshot)\nEnergetski miks u Srbiji je takav da "nema dovoljno alternativa i zelenih mogućnosti", rekao je Avinjon na onlajn panelu "Kvalitet vazduha - od evropskog do lokalnog nivoa" i dodao da misli da će EU "pogurati" Srbiju da se udalji od uglja i dekarbonizuje svoju ekonomiju.\nZa taj proces "biće potrebne godine", naveo je i objasnio da je zbog toga EU uvela "pravedni mehanizam" koji će važiti za ceo Balkan, a "posebna pravila" za Srbiju i Bosnu i Hercegovinu.\nAvinjon je naglasio da se zagađenje vazduha u Srbiji nije smanjilo, da je po pitanju kavliteta vazduha situacija u Smedervu i Boru još gora i naveo da će možda će "zeleni dil" koji sprovodi EU biti dobra prilika da se radi na smenjejnu koncentracije ugljendioksida u Srbiji. Podsetio je kako je važno da se prestane sa loženjem čvrstih goriva u gradovima i upozorio da zagađenje vazduha utiče na širenje virusa, što je loše u vreme pandemij.\nGovoreći o individualnim ložištima, predstavnica Koalicije 27 Mirjana Jovanović rekla je da je osnovni problem po tom pitanju standard kvaliteta uređaja koje građani koriste za grejanje. Istakla je da je šporet "smederevac" "tihi ubica" koji sagoreva niskokalorična goriva i emituje ogromne količine zagađujućih materija.\nJovanović je rekla da je neophodno da se u rešavanje probela individualnih ložišta uključi socijalna komponetena i da je važno da država pomogne onim katergorijama stanovništva koje ne mogu da priušte uređaje koji ispunjavaju standarde i izoluju kuće.\nGovoreći o ekonomskim aspektima ulaganja u zaštitu životne sredine Jovanović je rekla da su bile potrebne velike investicije da bi Elektroprivreda Srbije (EPS) ugradila filtere, ali da je potrebno tražiti odgovor od države, budući da je EPS državno preduzeće, zašto joj nije važno da građani dišu čist vazduh.\nJovanović je podsetila da je Nacionalni plan za smanjenje emisija iz termoelektrana (NERP) kasnio dve godine i da je pokrenut tek kada je Sekretarijat Energetske zajednice u januaru pokrenuo slučaj protiv Srbije.\nAktivista organizacije "Protok 21" iz Smedereva Dragan Nedeljković je, na pitanje kako se građani Smedereva bore za čist vazduh, odgovorio da je saradnja sa tamošnjom železarom "kao da pričate sa drvetom". Železara ne daje "mnogo odgovora", a i oni su "saopštenja", naveo je Nedeljković i istakao da je najveći problem što se ne zna u čijoj je nadležnosti problem" i ko sme da joj priđe i obrati se za informacije". Kako se izrazio, čak ni lokalna samouprava nema prilaz toj "tvrđavi" koja je "pod kontrlom drugih".\nPrema njegovom svedočenju, građani Smedereva "vizuelno znaju da zagađenje eskalira".\nNedeljković je podsetio da je u poslednje dve godine bilo obećanja da će biti postavljeni filteri, ali da su već tri puta probijeni rokovi za to. Železara u Smederevu ima merna mesta sa kojih šalje podatke nadležnim institucijama, dodao je, ali je naglasio da građani u njih nemaju uvid, a time ni prave podatke. Građani Smedereva, ukazao je Nedeljković, svesni su da "moraju i da jedu i da dišu", i nisu protiv železare, već samo traže da ona da radi u skladu sa zakonskim i ekološkim normama.


pink.rs | Tramp danas prvi put u javnosti od upada u Kongres\nTramp danas prvi put u javnosti od upada u Kongres\nImigracija je bila glavni fokus Trampove kampanje za predsednika 2016. godine, uz njegove česte pozive da se izgradi zid duž američko-meksicke granice, podseća Glas Amerike.\nTramp: Vakcina, čudo medicine - SAD rekordno brzo proizvele\nTRAMP NAJAVIO: Uskoro informacije o izbornoj prevari u Džordžiji\n6. JANUAR - DAN D!? Tramp najavio velike demonstracije u Vašingtonu na dan kad Bajden zvanično postaje predsednik\n"JA SAM POBEDNIK IZBORA!" Tramp ne odustaje od borbe iako su sve tužbe odbačene zbog NEDOSTATKA DOKAZA\nKOMUNISTI NEĆE PREUZETI BELU KUĆU! Tramp najavio nova saznanja o izbornoj prevari: Pazite šta će se pojaviti u narednih nekoliko nedelja (VIDEO)


Bosna i Hercegovina\t Wed, 08.12.2021. 12:40\nSARAJEVO, 8. decembra (FENA) - Rezidentni predstavnik MMF-a u BiH Andrew Jewell izjavio je danas u Sarajevu da bi rasformiranje Uprava za indirektno oporezivanje ugrozilo blagovremeno servisiranje vanjskog duga Bosne i Hercegovine, što trenutno UIO osigurava putem automatskog mehanizma koji je izolovan od političkog uplitanja.\nPo njegovim riječima, čak i da entiteti ostanu opredjeljeni servisiranju svojih obaveza, tranzicija od tog provjerenog mehanizma bi vjerovatno oslabila raspoloženje investitora i povećala troškove zaduživanja.\nJewell je potcrtao da je UIO, poput Centralne banke, stub ekonomije koji dobro služi građanima Bosne i Hercegovine.\nPodsjetio je da je Vlada Republike Srpske najavila svoju namjeru da se povuče iz Uprave za indirektno oporezivanje.\n- Ostavljajući po strani pravnu problematiku o kojoj Međunarodni monetarni fond nije u poziciji da komentariše, smatramo da bi takav potez imao velike ekonomske posljedice jer je UIO jedna od najuspješnijih institucija u Bosni i Hercegovini - naveo je Jewell.\nDodao je da su indirektni porezi koje prikuplja UIO su najznačajniji izvor prihoda za vlade Federacije BiH, Republike Srpske i Brčko distrikta BiH koji se koriste za finansiranje škola, bolnica, za izgradnju puteva i autoputeva te za isplatu penzija.\n- Izuzev u 2020. kada nas je pogodila pandemija, ovi prihodi posljednjih godina bilježe stalni rast. Sa oporavkom ekonomije, mi očekujemo da će ove godine prihodi od indirektnih/neizravnih poreza dostići najviši nivo do sada - istakao je Jewell.\nPojasnio je da bi se taj dokazani okvir za prikupljanje i raspodjelu indirektnih poreza raspao ukoliko bi se Republika Srpska puvukla iz UIO, a Bosna i Hercegovina bi se tada vjerovatno vratila u situaciju prije nego je uspostavljna UIO, kada su poreska konkurencija između entiteta i raširena poreska evazija umanjivale prihode širom zemlje.\nTakođer, smatra da bi niži prihodi u tom slučaju ugrozili ključne usluge koje vlade trenutno pružaju.\n- Zbog svih ovih razloga podstičemo vlasti da očuvaju integritet Uprave za indirektno oporezivanje - poručio je Jewell, saopćeno je iz Ureda MMF-a u BiH.\nSindikat Uprave za indirektno oporezivanje - Podrška Komisije za vanjsku trgovinu i carine PSBiH\nNa području Bratunca oduzete cigarete i duhan vrijednosti oko 80.000 KM


Nema odustajanja od seče platana – Nadlanu.com\nNema odustajanja od seče platana\nBEOGRAD, 17. februara 2010. (Beta) - Grad se nije predomislio oko seče platana u Bulevaru Kralja Aleksandra, izjavio je u sredu gradonačelnik Beograda Dragan Đilas, navodeći da će drvored biti zamenjen po savetu stručnjaka.\n"Za mene kao gradonačelnika je pre svega bezbednost Beograđana na prvom mestu i ne mogu da rizikjem da neko strada zato što će za dve-tri godine neko drvo da padne", kazao je on novinarima, nakon potpisivanja Protokola o saradnji sa Ministarstvom poljoprivrede.\nĐilas je pozdravio "veliki broj građanskih inicijativa koje se u poslednje vreme pojavljuju" u vezi sa najavljenom sečom platana u bulevaru. "Sjajno je što ljudi žele da menjaju neke stvari..., ali ne prihvatam da neko smatra da je njegov glas važniji od nekog drugog", kazao je on.\nPrema njegovim rečima, stručnjacima treba prepustiti odluku da li neko drvo treba da se poseče ili ne. "Odluku o seči stabala u Bulevaru Kralja Aleksandra nije doneo nijedan političar, već stručnjaci", istakao je gradonačelnik Beograda.\nChapter 4 je jedina PR agencija iz Srbije u finalu za prestižnu evropsku nagradu…


Predsednik Skupštine Crne Gore Aleksa Bečić uputio je poziv svim predsednicima parlamentarnih političkih partija, da 7. jula u Skupštini Crne Gore otpočnu dijalog s ciljem rešavanja otvorenih pitanja, koja su značajna za ubrzanje evropskog puta Crne Gore.\nPoziv je upućen predsednicima svih parlamentarnih političkih partija (vlasti i opozicije).\nU pozivu na sastanak Bečić ističe da je ubrzanje evropskog puta zemlje zajednička obaveza.\n“Ubrzanje evropskog puta Crne Gore, kao ključnog spoljnopolitičkog cilja, oko kojeg postoji politički konsenzus u našem društvu, ali i ogromna podrška građana, koja je u poslednjim mesecima u uzlaznoj putanji, jeste naša zajednička obaveza.\nNa tom putu, naši evropski partneri imaju velika očekivanja od ovog saziva crnogorskog parlamenta, odnosno od parlamentarnih političkih subjekata vlasti i opozicije. Naime, već duži niz godina Crna Gora ne uspeva da reformiše izborno zakonodavstvo, deblokira stanje u oblasti pravosuđa i reši problem kontinuiranih izbornih procesa na lokalnom nivou, koji vrlo često parališu sistem u celini,” navodi se u pozivu.\nZa rešavanje mnogih od ovih pitanja je potrebna dvotrećinska, odnosno tropetinska većina u Skupštini Crne Gore. Samim tim, dodaje Bečić, sve prethodno nameće potrebu da započnemo dijalog o predmetnim pitanjima. “Da su ovi procesi laki i jednostavni, vjerovatno bi bili još ranije uspješno okončani. Međutim, dijalog je jedini put do rešenja, a bez vođenja dijaloga smo sasvim sigurno osuđeni na neuspeh”.\n“Očekujući da smo svi spremni da podnesemo političku žrtvu zarad višeg cilja, vjerujući da su evropske integracije iznad interesa bilo kog pojedinca i političke partije, koristim ovu priliku da vas pozovem na prvi sastanak parlamentarne većine i opozicije, koji će se održati u Bijelom salonu Skupštine Crne Gore, u sredu, 7. jula, sa početkom u 13 časova,” ističe se u pozivu parlamentarnim strankama.


Srbija dostavila predlog za resenje krize – Nadlanu.com\nObjavljeno 17. sep 2011. / 10:37:52\nBEOGRAD, 17. septembra 2011. (Beta) – Srbija je Evropskoj uniji dostavila predlog za rešenje problema na prelazima Brnjak i Jarinje kojim se predvidja da kosovski policajci i carinici ne budu na tim prelazima, a u medjuvremenu u Kosovskoj Mitrovici je izbio sukob Srba i Albanaca.\nGrupa Albanaca iz južnog dela Kosovske Mitrovice u petak je gadjala kamenjem Srbe koji su izručivali pesak i ojačavali blokade na mostu koji deli severni i južni deo grada, rekli su agenciji Beta očevici.\nSrbi su, kako tvrde očevici, uzvratili i posle kraćeg sukoba situacija se smirila. Na severnoj strani mosta na Ibru nalaze se policajci kosovske policije i oko 300 Srba.\nSrbi ne dozvoljavaju da pripadnici KFOR-a, Euleksa i policajci i carinici albanske nacionalnosti odu na administrativne prelaze Brnjak i Jarinje na krajnjem severu Kosova.\nI na ostalim putnim pravcima putevi su za kosovske carinike, Euleks i Kfor blokirani. Mirno je ali neizvesno i napeto u svim sredinama na severu Kosova.\nNa prelazima Brnjak i Jarinje nema saobraćaja i prevoza robe jer su ih blokirali lokalni Srbi koji se protive dolasku kosovskih službenika, smatrajući da se time zaokružuje nezavisnost Kosova i uspostavlja granica sa Srbijom.\nPortparol Euleksa Nikolas Hoton rekao je agenciji Beta da su ta dva prelaza zatvorena zbog bezbednosne situacije i blokade prilaza zbog čega na njima nema nikakvih aktivnosti.\nU medjuvremenu, ministar za Kosovo i Metohiju Goran Bogdanović razgovarao je danas u Zvečanu sa predsednicima opština severnog Kosova koji su mu, kako su rekli agenciji Beta, ukazali da Srbi neće odustati od protesta i barikada i da im je potrebna konkretnija poruka i pomoć iz Beograda.\nŠef pregovaračkog tima Srbije Borislav Stefanović, koji je stigao na Kosovo, rekao je agenciji Beta da je Srbija dostavila EU predlog za rešenje krize na administrativnim prelazima Brnjak i Jarinje.


Maloletnici divljali Paraćinom, povređena dva policajca\nTrojica maloletnika iz Paraćina su tokom nasilne vožnje po gradu udarila u punoj brzini u patrolno vozilo policije i povredila dvojicu policajaca, a protiv njih je podneta krivična prijava zbog napada na službeno lice, saopštila je danas jagodinska policija.\nJedan policajac je teže povređen i zadržan u Opštoj bolnici u Ćupriji a drugi lakše, dok maloletnici nisu povređeni, navodi se u saopštenju.\n„Osumnjičeni se terete da su, vozilom marke ‘reno’ inostranih registarskih tablica, u punoj brzini i bez zaustavljanja, udarili u patrolno vozilo policije koje je imalo uključenu zvučnu i svetlosnu signalizaciju”, navodi policija.\nPatrola poliocije je tragala za vozačem koji je u vozilo sipao gorivo na benzinskoj stanici u selu Donja Mutnica kod Paraćina i pobegao sa pumpe.\n„Policijski službenik koji je sedeo na mestu suvozača u patrolnom vozilu zadobio je povredu glave i zadržan u Opštoj bolnici u Ćupriji, dok je policijski službenik koji je upravljao patrolnim vozilo zadobio lakše telesne povrede.\nHaos u Floridi: Jedan policajac ubijen, tri ranjena u dve pucnjave\nHeroj Španije: Ubio četvoricu terorista pre odlaska na godišnji odmor!


Allianz objavio solidan start godine – Bankar.me\nAllianz objavio solidan start godine\nMay 15, 2017 OSIGURANJE, SVE VIJESTI, SVIJET Leave a comment\nNajveća evropska osiguravajuća grupacija, Allianz, objavila je rast poslovanja u prvom kvartalu tekuće godine, uglavnom zahvaljujući segmentu životnog i zdravstvenog osiguranja i američkom društvu za upravljanje, Pimco, potvrdivši planirane rezultate 2017. godinu.\nUkupan prihod iznosio je 36,2 milijarde EUR, u poređenju sa 35,4 milijarde EUR iz prethodne godine, dok je operativna dobit zabilježila rast od 9,4% na 2,9 milijardi EUR. Neto dobit iznosila je 1,8 milijardi EUR, dok je u istom periodu prošle godine ostvareno 2,1 milijarda EUR dobiti, zahvaljujući jednokratnom profitu od prodaje udjela u drugim finansijskim institucijama.\nU ovom tromjesečju zabilježena je dobit po akciji od 4 EUR, dok je u istom periodu prošle godine iznosila 4,71 EUR. Segment životnog i zdravstvenog osiguranja registrovao je snažan rast operativne dobiti od 35,5% na 1,2 milijarde EUR, dok je isti pokazatelj poslovanja društva za upravljanje uvećan za 24,4% na 572 miliona EUR. Do 5. maja tekuće godine, grupacija je otkupila 6,7 miliona akcija, što predstavlja 1,5% akcijskog kapitala. Menadžment je takođe potvrdio planirane rezultate na nivou cijele godine, odnosno operativnu dobit od 10,8 milijardi EUR. Akcije Allianz-a u petak su pale 0,3% na 172,8 EUR, dok od početka godine registruju skok od 10%.\nPrevious Stranci vlasnici više od 10 hiljada kompanija u Crnoj Gori\nSljedeći 3 stvari koje treba da sadrži potpis u elektronskoj pošti


Јавни aпел синдикатима да подрже грађанске протесте | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » Javni apel sindikatima da podrže građanske proteste\nBeograd, 30.01.2019. godine – Udruženi sindikati Srbije “Sloga” upućuju javni apel svim čelnim liderima sindikalnih centrala u Srbiji da poput profesora Filozofskog, Pravnog i Fakulteta političkih nauka pruže punu podršku i solidarnost građanskim protestima koji se održavaju u više gradova širom Srbije.\nSmatramo da je došlo vreme vreme da se i sindikati otvoreno pridruže građanskim protestima i pored političkih formiraju i socijalne zahteve kako bi se rad u Srbiji vrednovao na način kako se vrednuje u uređenim evropskim državama.\nAktuelna vlast najsurovijom propagandom preko njoj bliskih medija sa nacionalnom prekvencijom svakodnevno emituje lažne slike brze i uspešne ekonomske obnove. Uz mantru, nikad veće plate, nikad veće penzije, nikad bolji standard, građanima se svakodnevno usađuje lažni osećaj ekonomskog boljitka kojeg stvarnost demantuje pri prvom izlasku na ulicu ili dobijanju komunalnog ili nekog drugog računa.\nUmesto da se odluke donose u Vladi, koja utvđuje i vodi ekonomsku i socijalnu politiku, celokupnim sistemom države opsenarski, vaninstitucionalno i neustavno rukovodi predsednik Srbije i predsednik SNS Aleksandar Vučić.\nTako smo juče imali propagandni performans predsednika koji je na svim nacionalnim televizijama držao javno predavanje o ekonomiji najstarijoj Beograđanki, obećavajući joj veću penziju i bolji život, dok se premijerka Srbije u to vreme nalazila u SAD, u Ohaju i Džordžiji, radeći posao bilateralnih susreta koji je u nadležnosti predsednika države.\nPosebno apelujemo na čelnike Saveza samostalnih sindikata Srbije (SSSS) i Ujedinjenih granskih sindikata “Nezavisnost” da odmah istupe iz rada Socijalno-ekonomskog saveta Srbije i prekinu davanje legitimiteta aktuelnoj Vladi.\nUdruženi sindikati Srbije “Sloga” su spremni na svaki vid razgovora i dogovora za formiranje ekonomskih i socijalnih zahteva kako bi se sprečilo svako dalje urušavanje prava zaposlenih u Srbiji i vraćanje države u razdoblje apsolutizma i samovolje jednog čoveka.\nNAZAD: Vesić iznosi neistine zbog čega će morati da odgovara\nNAPRED: SLOGA: Ispitati smrt neprijavljenog radnika Dejana Golubovića


Član 39. Zakona o javnim nabavkama je definisao javne nabavke male vrednosti kao nabavke istovrsnih dobara, usluga Ili radova čija je ukupna procenjena vrednost na godišnjem nivou niža od 3.000.000 dinara. Istovremeno, ovim članom se definisano da za nabavke istovrsnih dobara usluga ili radova čija je ukupna procenjena vrednost na godišnjem nivou niža od 400.000 dinara, naručioci nisu obavezni da primenjuju Zakon o javnim nabavkama.\nIpak, shodno stavu 3. istog člana, kada sprovodi nabavke čija je procenjena vrednost na godišnjem nivou niža od 400.000 dinara, naručilac je dužan da spreči postojanje sukoba interesa, da obezbedi konkurenciju i da ugovorena cena ne bude veća od uporedive tržišne cene. Ovo praktično znači da naručioci prilikom nabavki procenjene vrednosti niže od 400.000 dinara na godišnjem nivou nisu u obavezi da vode neki od zakonom propisanih postupaka javnih nabavki, nisu u obavezi da sastavljaju konkursnu dokumentaciji, imenuju komisiju, niti da nabavku oglašavaju na Portalu nabavki.\nIpak, da bi obezbedili konkurenciju i da ugovorena cena ne bude veća od uporedive tržišne cene, naručioci moraju proveriti cene kod više dobavljača, i opredeliti se za najpovoljnijeg. Zakon nije definisao način obezbeđivanja konkurencije, ali s obzirom da kod javnih nabavki male vrednosti postoji obaveza pozivanja najmanje 3 ponuđača da učestvuju u postupku, može se smatrati da je i kod ovih nabavki konkurencija obezbeđena ukoliko naručilac stupi u kontakt /putem pošte, telefonski, putem faksa, e-maila, ili direktno/ sa 3 potencijalna dobavljača. O sprovodenoj proceduri, koju bismo mogli nazvati i nekom vrstom istraživanja tržišta, naručilac bi trebao sačiniti zapisnik, kako bi, ukoliko njegove nabavke budu predmet kontrole, mogao dokazati da je u potpunosti ispoštovao odredbe Zakona o javnim nabavkama. Nakon sprovedene procedure, naručilac može izdati narudžbenicu koja sadrži bitne elemente ugovora /cenu, količinu, rok isporuke i garancije, način plaćanja i sl./.


Izvinjenje - Blic Sport\nFAUL KOJI JE RASPLAMSAO STRASTI Drinčić: Izvinio sam se Jovičiću, a on mi je rekao da ga nisam ja povredio\nFudbaler Čukaričkog Nikola Driničić istakao je da je odmah, čim je saznao da je njegov rival iz Crvene zvezde Branko Jovičić doživeo tešku povredu, uputio izvinjenje, a da mu je igrač crveno-belih poručio da do preloma metatarzalne kosti nije došlo u njihovom duelu.\nKAMEN BI REAGOVAO, NE I LEO Egipatski arheolog se izvinio Mesiju što ga je nazvao idiotom\nNajpoznatiji egipatski arheolog izvinio se pošto je fudbalera Barselone Lionela Mesija nazvao "idiotom", nakon što argentinski napadač nije pokazao veliko interesovanje za vreme obilaska piramida u Gizi.\nTure se izvinio, šta li će da uradi Gvardiola?\nFudbaler Mančester sitija Jaja Ture uputio je izvinjenje klubu i treneru Pepu Gvardioli zbog izjava svog agenta Dimitrija Seluka.\nPOKAJANJE Kristijano Ronaldo okupio saigrače i uputio im izvinjenje\nNajbolji fudbaler madridskog Reala Kristijano Ronaldo izvinio se saigračima zbog kritika koje je izneo na njihov račun posle poraza od gradskog rivala Atletika minulog vikenda (1:0).\nIzvinjenje Atamana: Nisam znao! Najdublje saosećam sa Zvezdom i "delijama"\nTrener košarkaša Galatasaraja Ergin Ataman uputio je izvinjenje nakon što je teroristima nazvao navijače Crvene zvezde, od kojih je jedan ubijen uoči evroligaške utakmice ta dva kluba u Istanbulu.\nKK Partizan: navijači Zvezde su ulazili sa falsifikovanim kartama\nUprava košarkaškog kluba Partizan izvinila se navijačima sa sezonskim kartama nakon treće utakmice finalne serije plej-ofa protiv Crvene zvezde, jer pojedinci nisu mogli da prisustvuju meču u “Pioniru”.\nTevez: Izvinjavam se svima koje sam uvredio u Sitiju\nFudbaler Mančester sitija Karlos Tevez izvinio se klubu i povukao svoju tužbu za zlostavljanje na poslu.\nBaloteli uputio izvinjenje Interu i Murinju\nFudbaler Intera Mario Baloteli izvinio se tom klubu zbog situacije koju je izazvao, iako na zvaničnom sajtu milanske ekipe nisu navedeni razlozi zbog čega.\nTajger Vuds se izvinio javnosti\nNajbolji golfer na svetu Tajger Vuds prvi put je izašao javno pred kamere nakon skandala koji su uzdrmali njegov brak i prekinuli karijeru.


Šta posetiti ovog vikenda u Beogradu - www.lobi-info.rs\nBojan K. 18. avgusta 2017., 21:42 5.5k Views\nNa repertoaru su koncerti, predstave, filmovi, kao i sportsko rekreativne radionice i takmičenja, likovne i muzičke radionice, animacije za najmlađe i druge sadržaje za decu.\nOve nedelje Turistička organizacija Beograda organizuje koncerte na Cvetnom trgu u subotu uveče od 20 do 21.30 časova.\nPosetioci će imati prilike da uživaju u muzičkom nastupu Zorana Brankovića sa orkestrom. Na repertoaru su popularne melodije posvećene Beogradu, džez numere i poznati muzički hitovi.\nU subotu će publika imati prilike da čuje Relju Turudića (klasična gitara i glas) i Zorana Brankovića (klasična gitara i glas).\n„Dečje letnje igre“ se održavaju kod Konaka kneza Miloša u Topčiderskom parku. Programi se održavaju svake subote i nedelje od 18 časova, besplatni su i i trajaće do kraja avgusta.\nKulturnа mаnifestаcijа „Leto nа Gаrdošu“ se održava na otvorenoj pozornici kod „Kule Gardoš“ i svim svojim gledaocima nudi različite pozorišne forme, od kаbаreа i monodrаme do komedije, a ulaznice koštaju 400 dinara i mogu se kupiti na biletarnici Letnje scene.\nKoncert Filmske muzike – Subota, 19. avgust, u 21.00\nIzvođač: Mina Lazarević i gost Ivana Knežević\nAska i Vuk dečija predstava – Nedelja, 20. avgust, u 20.30\nPinokio dečija predstava – Ponedeljak, 21. avgust u 20.30\nOtvoreni bioskop u Tašmajdanskom parku i Sava promenada\nU Tašmajdanskom parku i na platou šetališta Sava promenada se održava letnji bioskop na otvorenom u okviru manifestacije „Open Air Cinema”. Pored filmskih projekcija, pripremljen je i prateći kulturni, edukativni i sportski program, kao i različite animacije za decu i odrasle.\nU ovom letnjem bioskopu na otvorenom projekcije vanvremenskih klasika i najnovijih filmskih ostvarenja biće svakog četvrtka, petka i subote od 21 čas, a ulaz za sve posetioce je besplatan.\nSubota, 19. avgust u 21.00 – Balkanski špijun\nSubota, 19. avgust u 21.00 – Gospodin pravi (Mr. Right)\nŽelimo vam da lepo provedete vikend u društvu najmilijih i maksimalno iskoritite svoje slobodno vreme.\nPrethodna objava Đaci generacije sa Palilule otputovali na Krf\nSledeća objava Uklonjeno 2.400 kubika smeća sa deponija na levoj obali


Izvor: RTS, 29.Maj.2020, 17:42\nPrvi put posle vanrednog stanja danas se održava sednica skupštine grada i to u Sava centru, zbog mera opreza. Na dnevnom redu su svi akti koji su doneti za vreme vanrednog stanja, a među njima i rebalans budžeta. Sednica je počela minutom ćutanja za preminule tokom epidemije korona virusa.\nNa sednici, koja je zbog koronavirusa održana u Centru "Sava", odbornici su razmatrali tridesetak tačaka dnevnog reda. Najvažnije su saglasnosti na dokumenta koja je Gradsko veće donelo za vreme vanrednog stanja.\nPotvrđen je rebalans budžeta i usvojen izveštaj o aktivnostima Grada tokom vanrednog stanja. Ovaj izveštaj na oko 1.200 strana...\nBlic: Korona "preselila" gradske odbornike, umesto u Skupštini grada sednica u Centru "Sava"


Kurdi ubili 7 turskih vojnika, 20 ranili\nNajmanje sedam turskih vojnika je ubijeno, a 20 ranjeno u sukobima sa kurdskim militantima u provinciji Sirnak na istoku Turske, javili su danas lokalni mediji.\n"Jastrebovi Kurdistana" seju strah po Turskoj\nEkstremistička grupa "Jastrebovi slobode Kurdistana" (TAK) preuzela je odgovornost za nedavni samoubilački napad u gradu Bursa, na severozapadu Turske.\n"Turska sve više liči na Siriju"\nSukob turske vojske i kurdskih pobunjenika na jugoistoku Turske eskalira, zbog čega situacija u Turskoj sve više podseća na onu u Siriji, navode svetski mediji.\nKurdi: Federalizaciju Sirije predstavićemo UN\nErdogan: Turska neće pasti na kolena!\nPredsednik Turske Redžep Tajip Erdogan poručio da je poslednji napad u Ankari atak na celu Tursku i njenih 79 miliona stanovnika.\nLider Kurda: Naš cilj je svrgavanje Erdogana\nLider Radničke partije Kurdistana (PKK) Čemil Bajik, opisao je aktivnosti ove stranke, koju su SAD i Turska proglasili terorističkom grupom, kao borbu na život i smrt.


Saša Mirković rano jutros izručen je Srbiji - Glas Zaječara\nHome Društvo Saša Mirković rano jutros izručen je Srbiji\nSaša Mirković rano jutros izručen je Srbiji\nDomaći mediji preneli su vest da je bivši predsednik Skupštine grada Zaječara Saša Mirković rano jutros izručen Republici Srbiji.\nPrema navodima medija bivši predsednik Skuštine grada Zaječara Saša Mirković rano jutros izručen je Republici Srbiji, a na osnovu prethodno raspisane poternice.\nPoternica je, kako prenose mediji, raspisana zbog neodazivanja Mirkovića na poziv na odsluženje kazne zatvora koja mu je izrečena zbog sporne nabavke novogodišnjih paketića kojom je budžetu grada Zaječara naneta velika materijalna šteta.\nBranilac Saše Mirkovića, advokat Nataša Tošić, u jučerašnjoj izjavi portalu „Glas Zaječara“ negirala je da hapšenje Saše Mirkovića ima bilo kakvu vezu sa navodnom poternicom:\nPovodom navoda medija da je Saša Mirković izručen rano jutros Republici Srbiji pokušali smo da stupimo u kontakt sa braniocem Saše Mirkovića, ali do zaključenja ovog teksta nismo uspeli da dobijemo zvaničnu izjavu o pomenutom izručenju.\nMinistarstvo unutrašnnjih poslova Republike Srbije nije se zvanično oglasilo o izručenju, kao ni Ministarstvo unutrašnjih poslova Republike Crne Gore.\nPrethodni tekstHumanitarna akcija: Svi za Art zonu!\nNaredni tekst„Vražogrnački točak“ zavrteo se po 37. put!


Tradicionalna manifestacija „Sremska kulenijada“ održava se prve subote u junu mesecu u prelepom stoletnom parku u centru Erdevika, nadomak Šida, u organizaciji Sremske privredne komore, Opštine Šid, MZ Erdevik, Kulturno obrezovnog centra Šid i Turističke organizacije Šid. 18. po redu manifestacija održaće se 3. juna 2017. godine.\nOsnovna ideja je promocija najvrednijeg i najatraktivnijeg proizvoda od svinjskog mesa – kulena. Održava se takmičenje u tradicionalnoj proizvodnji kulena u prirodnom i veštačkom omotaču, sa bogatom ponudom crvenih i belih vina, celodnevnim kulturno-umetničkim programom i raznim takmičenjima za posetioce. Privlačnost ove manifestacije posebno se ogleda u zanimljivom programu, dobrom provodu i ljubaznim domaćinima.\nNa manifestaciji učestvuje preko 150 izlagača: proizvođača kulena, vina, rakije, meda…. a manifestaciju je poseti preko 7.000 ljudi iz zemlje i regiona.


Podeljeni prvi paketi pomoći socijalno ugoženim Užičanima (VIDEO) – ZoomUe\nby Vesna Đurović · Published 26 marta, 2020 · Updated 26 marta, 2020\nUŽICE-Oko 1700 porodica lošijeg materijalnog stanja u Užicu dobiće hranu i higijenske pakete. Ekipe Crvenog krsta prvog dana su podelile 12 paketa najstarijim sugrađanima na kućne adrese, dok su oni koji mogu da se kreću, njih 30, svoje pakete preuzeli u Crvenom krstu.\nSugrađanima ovakva vrsta pomoći mnogo znače, naročito onima koji zbog godina ne smeju da izlaze napolje.\nSpiskove porodica kojima je pomoć najpotrebnija napravio je Centar za socjialni rad, dok je podela poverena volonterima Crveni krst.\n„Paketi sadrže brašno,osnovne životne namirnice,sredstva za higijenu i zaštitne maske.Socijalno ugroženi će biti obavešteni kada će im se pomoć dostaviti na kućnu adresu,ili kada je mogu preuzeti u Crvenom krstu“ ,kaže Danilo Starčević iz Crvenog krsta Užice.\nU prvoj grupi biće podeljeno oko 400 paketa, a podela će biti nastavljena sve dok to bude zahtevala situacija na terenu.\nGradski štab za vanredne situacije razmatra mogućnost da pomogne i penzionerima sa najmanjim primanjima. Još uvek se utvrđuju načini na koji će to biti urađeno i na koji iznos najstariji mogu da računaju.\nTags: crveni krstpaketi pomocisocijalno ugrozeniuzice\nZavršena Interakcija (video)\nby branko · Published 29 avgusta, 2014\nSvako ima svoju računicu (video)\nby Zoran Kanacki · Published 16 februara, 2017\nby Vesna Đurović · Published 19 aprila, 2018\nNext story Kućna dostava knjiga u Požegi\nPrevious story Oformljena izolaciona ambulanta u Bajinoj Bašti


DNS zvanično NAPUŠTA koaliciju sa SNSD u RS!? :: Dešavanja u Bijeljini ::\n20. September 2021. / 22:07\nDNS zvanično NAPUŠTA koaliciju sa SNSD u RS!?\nMarko Pavić, Milorad Dodik\nDNS je, tvrde, dokazao da je svih ovih godina najpouzdaniji partner koalicije.\nPredsjedništvo Demokratskog narodnog saveza, stranke koja je u vlasti sa Savezom nezavisnih socijaldemokrata i Socijalističkom partijom u RS, donijelo je danas odluku o zaustavljanju daljnjeg djelovanja u okviru Sporazuma o načinu i kriterijima zajedničkog djelovanja koalicionih partnera u mandatnom periodu 2018.-2022. godina.\nRazočarani su, kako je navedeno u saopštenju iz stranke, odnosnom prema njima na entitetskom i lokalnom nivou.\n- Sporazumom smo se obavezali da ćemo provoditi politiku u interesu građana i Republike Srpske, fokusirajući svoje djelovanje na poboljšanje ekonomsko-socijalnog stanja u RS. Razočarani odnosom prema Demokratskom narodnom savezu, kako na republičkom tako i na lokalnom nivou, neprestanim i učestalim smjenama, nepovjerenjem, sumnjičenjem kadrova DNS-a, nipodaštavanjem rezultata rada i onemogućavanjem djelovanja u punom kapacitetu, odlučili smo se na ovaj korak – naveli su iz te stranke.\nPosljednja dešavanja u vezi sa smjenom DNS-ovih kadrova, koji su, kako tvrde, izuzetno korektno radili svoj posao, još je jedan dokaz odnosa prema DNS-u, a ono što najviše vrijeđa jeste činjenica da dolazi od članova koalicije.\n- Do daljnjeg nas više ne obavezuje političko djelovanje i usaglašavanje stavova u okviru koalicije. Svoje odluke ćemo samostalno donositi i politički djelovati isključivo u interesu građana. Predsjednik će preuzeti aktivnosti na organizaciji sastanka sa predstavnicima SNSD-a, vodeće partije koalicije, u cilju razmatranja novonastale situacije i međusobnih odnosa, nakon čega će organi DNS-a donijeti konačnu odluku o svom političkom djelovanju – saopšteno je iz DNS-a.


“Borini pozorišni dani” i ove godine na alternativnoj sceni Doma vojske – Lepe Vesti\n“Borini pozorišni dani” i ove godine na alternativnoj sceni Doma vojske\n"Borini pozorišni dani" i ove godine na alternativnoj sceni Doma vojske\nPod sloganom “Pozorištem do Pozorišta“, od 21. do 26. oktobra u Vranju će biti održan najstariji pozorišni festival na jugu Srbije, 38. “Borini pozorišni dani“. I ove godine će festival biti održan na alternativnoj sceni u Domu vojske, a novina je da se vraća takmičarski duh, jer će najbolju predstavu birati publika glasanjem nakon izvedbe.\nObjavio urednik Dana Sep 19, 2018\nGlavnim programom obuhvaćeno je 6 predstava, od kojih su 4 u produkciji teatara iz Zajednice profesionalnih pozorišta Srbije. Festival će otvoriti vranjski ansambl koji će premijerno izvesti predstavu “Božji ljudi”, rađenu po knjizi vranjskog književnika Borisava Stankovića.\nNa “daskama koje život znače”, drugog dana festivala predstaviće se kruševačko pozorište i “Art tema Beograd” sa predstavom “I svaki put kao da je prvi”. Sutradan 23. oktobra, na repertoaru će se naći “NORD OST” (Severoistok), komad nastao po istinitim svedočenjima preživelih u talačkoj krizi u Moskvi 2002. godine, koji su priredili “Bitef teatar” i “Beoart”. Četvrti dan rezervisan je za predstavu “Maslačak i retard” u izvedbi “Puls teatra” iz Lazarevca, a tokom dana biće odigrane i dve predstave za decu “Pan teatra”.\nPozorišna publika će u četvrtak 25. oktobra biti u prilici da pogleda predstavu reditelja Nebojše Bradića “Banović Strahinja”, u kojoj igraju glumci Narodnog pozorišta iz Prištine i šabačkog pozorišta. “Kako održati fikus” naziv je predstave Narodnog pozorišta iz Užica koja je na programu poslednjeg dana festivala.\nU sklopu pratećeg programa biće postavljena izložba Muzeja pozorišne umetnosti koja će trajati tokom svih dana “Borinih pozorišnih dana”, dok je predstavljanje knjige “Pozorišni diler”, autora Saše Milosavljevića rezervisano za drugi dan festivala.\nCena pojedinačne karte prodavaće se po ceni od 500 dinara, a komplet ulaznica za ceo festival staje 2.000 dinara.


Najpre Sporazum, pa konsultacije sa operaterima\nSporazum o ograničavanju cena rominga u regionu, koji će 29. septembra u Budvi potpisati predstavnici Srbije, Makedonije, Albanije, Crne Gore i Turske predstavlja inicijalnu kapislu za realizaciju ove ideje, nakon čega će uslediti konsultacije sa operaterima o njenoj implementaciji.\n12.09.2014. - 16:09h\nMinistar trgovine, turizma i telekomunikacija Rasim Ljajić je izjavio Tanjugu da će Sporazum obuhvatiti ne samo sms i glasovni saobraćaj, već i prenos podataka.\nLjajić je istakao da će to doneti korist građanima jer će plaćati jeftinije usluge, ali i izrazio uverenje da će koristi imati i sami operateri, jer će zbog povećane frekvencije saobraćaja ostvariti prihod.\nOn je podsetio da su direktori regulatornih tela pet zemalja pokrenuli, na sastanku u Skoplju 21. avgusta, inicijativu o ograničavanju cena rominga u regionu.\nTaj početni dogovor je, prema njegovim rečima bio prvi korak, dok će potpisivanje sporazuma u Budvi predstavljati drugi korak, čime se otvara prostor da se u okviru svake države posebno, razgovara sa operaterima oko operacionalizacije same ideje.\nLjajić je kazao da još uvek nije bilo konsultacija sa operaterima koji posluju u Srbiji, ali da i ne očekuje da će to ići lako.\n"Problem su imale sve zemlje Evropske Unije kada su donosile direktivu o izjednačavanju cene rominga. Prema tome, ništa to neće biti neuobičajeno, ali verujemo da će mobilni operateri pronaći svoj interes, samim tim, što će se sasvim sigurno povećati frekvencije saobraćaja", dodao je Ljajić.\nTakođe, kako je istakao, Sporazum neće biti obavezujući za operaere, već samo potvrđuje da je pet zemalja saglasno sa ovom idejom, dodavši da su operateri privatne ili državne kompanije sa kojima će se tek razgovarati i koje moraju da pronađu svoj interes u tome.\nKako je Tanjugu rečeno u Telekomu Srbija, potpuno ukidanje rominga moglo bi da znači i formiranje jedinstvenog telekomunikacionog tržišta za pomenute zemlje, što je vrlo kompleksno pitanje.\nU kompaniji navode da još nisu zvanično obavešteni o pokretanju inicijative za ukidanje rominga u zemljama regiona, te da bi pre bilo kakvih ozbiljnijih komentara morali da imaju uvid u dokument.\n"Očekujemo da će, kada za to dođe vreme, svi operateri biti upoznati sa detaljima inicijative, kako bismo u direktnoj komunikaciji sa nadležnim institucijama izneli svoje stavove", kažu u Telekomu.\nTakođe, kako dodaju, mt:s je za korisnike već obezbedio povoljnije korišćenje usluga kroz roming dodatke, što je odlično prihvaćeno, a najbolji uslovi su svakako u BiH i Crnoj Gori gde Telekom Srbija ima svoje kompanije.\nBroj preminulih i dalje raste; u proslednja 24 sata 61 osoba izgubila bitku sa korona virusom


Merkelova poručila autoindustriji da ne cicijaši › Made-in-Germany.rs\nDomaćim proizvođačima automobila nemačka kancelarka Angela Merkel je poručila da prestanu da škrtare kada je u pitanju popravka dizel automobila.\nNemačka kancelarka je kasno sinoć izjavila da njena vlada želi da automobilske kompanije plate nadogradnju hardvera kod vozila koja je pogodio „dizel skandal“, prenosi agencija „Asošiejted pres“.\nObrativši se na predizbornom skupu u nemačkoj saveznoj državi Hesen, Merkelova je naglasila da „nije prihvatljivo da auto-industrija plaća dosta novca u Americi, a da ovde diže veliku larmu zbog nekoliko stotina eura“.\nOva izjava vremenski se poklapa sa najavljenim aktivnostima jednog suda u blizini Majnca, koji se sprema da razmotri pitanje da li je u tom gradu moguća zabrana starijih dizel automobila kao mera za sprečavanje zagađenja vazduha.\nOvakve mere nemački sudovi su već odobrili u drugim gradovima širom zemlje, uključujući i Hamburg, Berlin, Štutgart i Frankfurt.


Objavljeno: 17:30, 30. септембра 2013.\nSARAJEVO, Iz „Elektroprivrede BiH“ najavljeno je da će, zbog neplaćanja duga, danas bez struje ostati i sarajevska preduzeća „ZOI `84“ i „Hidrogradnja“, nakon što je prethodno isključena sarajevskom Gradskom saobraćajnom preduzeću /GRAS/.\nIz „Elektroprivrede“ navode da je u toku izvršenje naloga o obustavi isporuke električne energije ovim preduzećima zbog neizvršavanja obaveza po osnovu sporazuma o izmirenju dugovanja na rate i izmirenju tekućih faktura.\nU saopštenju se navodi da je „Elektroprivreda BiH“, imajući razumijevanja za tešku finansijsku situaciju u kojoj se nalaze kantonalna javna preduzeća i ustanove, u više navrata prolongirala obustave isporuke električne energije, kao i rokove za izmirenje dospjelih obaveza.\nNakon izvršene uplate dijela iznosa utvrđenog Sporazumom o izmirenju dugovanja na rate, „Elektroprivreda BiH“ je obustavila nalog o isključenju električne energije „Vodovodu i kanalizaciji“, navodi se u saopštenju.\n„Elektroprivreda BiH“ ranije danas isključila je struju GRAS-u, zbog čega je tramvajski i trolejbuski saobraćaj u Sarajevu prestao raditi. Srna


ISPITATI TVRDNJE DA NEKI POLITIČARI UČESTVUJU U ''PRANJU NOVCA'' | Herceg Televizija Trebinje\nISPITATI TVRDNJE DA NEKI POLITIČARI UČESTVUJU U ''PRANJU NOVCA''\nUdruženje veterana odbrambeno-otadžbinskog rata iz Trebinja najavilo je da će u ponedjeljak, 25. oktobra podnijeti prijavu tužilaštvu da ispita navode o „pranju novca“ visokih funkcionera PDP-a ili neke druge partije i saradnji sa britanskim kriminalnim organizacijama.\nIz Udruženja navode da su šokirani i zaprepašteni tvrdnjama da pojedine organizacije i političari u Republici Srpskoj na kocku stavljaju krvavo stečenu slobodu sarađujući sa međunarodnim kriminalnim organizacijama i učestvuju u „pranju novca“, prodaji države i izdaji.\n„Položaj boraca danas je nezavidan, ali naš će glas biti sve jači i zvučniji, jer kao što smo jednom rekli NE spoljnom neprijatelju, tako ćemo i svakom unutrašnjem koji se usudi da na najgrublji način radi protiv svoje zemlje zarad nekih ličnih interesa“, ističu iz Udruženja.\nOni su upitali one koji su „oprali te desetine miliona“, ako su „oprali“, kada je dosta i da li ima li išta sveto i vrijedno?\n„Poručujemo onima kojima možda tek pada na pamet neka nečasna radnja da proći neće. Zato i od pravosuđa tražimo da odmah reaguje i do detalja ispita šokantne navode“, navodi se u saopštenju.


PROZONE DMS za Asset Management – eDocumentus | Prozone\nKompanija PROZONE pruža rešenja za upravljanje imovinom i poslovanjem koja su bazirana na IBM Maximo softverskim proizvodima. Naša industrijska rešenja pomažu kompanijama da upravljaju proizvodnom opremom i mašinama, objektima, transportom i IT opremom na jednoj sveobuhvatnoj platformi.\nU kompanijama koje posluju u oblasti komunalnih usluga i elektroprivrede postoji veliki broj poslovnih procesa koji se pokreću na dnevnom nivou, a koje rezultiraju uslugama za krajnje korisnike. Uvođenjem PROZONE softverskih rešenja koja se lako integrišu u postojeće informatičke sisteme, javne organizacije mogu poboljšati svoje poslovne procese: od planiranja, projektovanja, implementacije do njihove primene.\nDanas čelična industrija ne posluje više na staromodan način kao nekada. To su savremene kompanije koje posluju na principu visoko specijalizovanih kompjuterskih procesa koristeći automatizovanu opremu koja pomaže da se održi visok nivo efikasnosti. Za ovakvo poslovanje su potrebni softverski proizvodi specijalizovani za velike sistemi. Prozone je razvio dva rešenja koja je prilagodio potrebama čeličane u Severnoj Americi.\nUz intuitivan i napredan korisnički interfejs korišćenjem ovog sistema omogućeno je smanjenje operativnih troškova i rizika.\nPROZONE DMS za Asset Management - IBM Maximo i eDocumentus\nPROZONE pruža kompanijama sveobuhvatna rešenja za upravljanje i održavanje imovine uz korišćenje i implementaciju IBM Maximo softverskog proizvoda.\nOva rešenja omogućuju da se poveća pouzdanost opreme i infrastrukture kao i njenog održavanja u kompanijama svih veličina. Primena IBM Maximo softverskih proizvoda omogućuje bolju kontrolu troškova, poboljšanje učinkovitosti, efikasno upravljanje imovinom, objektima, IT opremom kao i osobljem zaduženim za pružanje usluga i održavanje svih materijalnih i nematerijalnih sredstava. Uz pomoć njih, moguće je značajno unaprediti procese koji su vezani za životni ciklus opreme i sredstava – od nabavke do održavanja. Na taj način se postižu bolje performanse iskorišćenosti opreme kao i smanjenje operativnih troškova.\nPored standardnih modula (upravljanje: imovinom, nabavkama, repromaterijalima i rezervnim delovima, ugovorima i uslugama), Maximo softverski proizvodi pružaju i mnoge druge prednosti. Više informacija možete pogledati na zvaničnom web-sajtu IBM-a.\nPROZONE DMS za Asset Management – eDocumentus je aplikativni sistem za Enterprise Asset Management koji omogućava rad sa dokumentima u okviru IBM Maximo sistema. Komponenta pomaže Maximo korisnicima da čuvaju i organizuju dokumente na bezbednoj lokaciji – eDocumentus-u. Ova Maximo komponenta omogućava korisnicima organizovanje dokumenata u foldere, snimanje dodatnih atributa o dokumentima korišćenjem atributa i tipova dokumenata, jednostavnu pretragu dokumenata, praćenje verzija dokumenta kao i beleženje svih informacija o izmenama dokumenta.\nMaximo korisnici mogu, koristeći eDocumentus rešenje za upravljanje dokumentima da koriste sve standardne funkconalnosti za upravljanje tehničkom dokumentacijom. Pristup dokumentaciji je omogućen na isti, kontrolisan način kako za korisnike Maxima tako i za korisnike koji pristupaju sistemu izvan Maximo sistema. Ove funkcionalnosti su omogućene potpunom integracijom eDocumentus DMS sistema sa IBM Maximom. Dokumentaciji se pristupa kroz interfejs Maximo aplikacije gde se za svaki objekat koji se prati vezuju strukture dokumenata.


Malim firmama "nasilno" naplaćuju usluge - Bizlife.rs\nMalim firmama “nasilno” naplaćuju usluge\nMala i srednja preduzeća na meti agencija koje im na silu naplaćuju usluge koje nisu tražili. Na uigranu šemu nasele brojne firme.\nAgencije organizuju poslovne treninge, obećavaju ekskluzivne informacije o otvorenim konkursima i kreditnim linijama namenjenim baš odgovarajućoj firmi.\nNe bi bilo ništa sporno da posle telefonskog razgovora preduzeću ne dostave i – fakturu, uz pretnju da će završiti na sudu jer su usmeno “sklopili ugovor” i obavezali se na njihove usluge, pišu Novosti.\nDokaz tome je snimak razgovora. Mnoga mala i srednja preduzeća u Srbiji nasela su poslednjih meseci na uigranu šemu novootvorenih agencija. Advokati, međutim, upozoravaju vlasnike firmi da fakture nikako ne plaćaju, jer do tog momenta ne postoji dokaz o zaključenom ugovoru.\nAgencije su smatrale usmenu saglasnost ili zainteresovanost datu preko telefona dovoljnom kao dokaz da se privrednik obavezao na određene usluge i određenu pretplatu, pa, u krajnjem slučaju, ukoliko ne plati račun, i da imaju mogućnost za tužbu, kažu u Ministarstvu privrede.\nOvim povodom se oglasilo i Ministarstvo privrede. Do njih su stigle mnogobrojne žalbe domaćih privrednika. Apelujemo na sve potencijalne korisnike da vode računa pri komunikaciji sa sličnim agencijama, da jasno i nedvosmisleno iznesu svoj stav da li pristaju na takav vid usluge ili ne, kao i da zahtevaju da im se objasni proces plaćanja.\nOdržali smo sastanak s pojedinim agencijama, apelujući i na njih da svoj način poslovanja i komunikacije usklade sa žalbama privrednika, kako do njih ne bi došlo.\nAdvokati, međutim, nemaju dilemu. Privrednicima poručuju da ispostavljeni račun ne plaćaju i da ne brinu. Iako agencije ove razgovore snimaju, nemaju način da na sudu dokažu da su zaključile ugovor.\nTreba i da zahtevaju da odmah izbrišu sve kontakt-podatke njihove firme i da ih više nikada ne zovu po bilo kom osnovu. Postoje ugovori koji ne moraju biti sklopljeni pisanim putem, i to važi za ovaj ugovor, ali to ne znači da može biti sklopljen telefonom, kaže advokat Zoran Antelj.\nDa bi ugovor bio valjan moraju ga sklopiti ovlašćena lica. U slučaju firme, to je direktor ili druga osoba koju je on ovlastio. Agencija bi tako morala da dokaže da je razgovarala baš sa direktorom ili ovlašćenim licem. Agencija na sudu ne može da dokaže da je dobila saglasnost ovlašćenog lica.\npreduzeca ugovor agencije prevara firme


POVRIJEĐEN ZORAN ZAEV: Demonstranti upali u Sobranje\nU 12 sati kreće lockdown u Srbiji: Evo šta će samo raditi,…\nObjavio DK Na Apr 27, 2017\nLider makedonskih socijaldemokrata Zoran Zaev, nekoliko članova njegove stranke SDSM i lider partnerske Alijansa za Albance Zijadin Sela povrijeđeni su četvrtak uvečer pošto su pristalice pokreta “Za zajedničku Makedoniju” upale u Sobranje poslije izbora Talata Džafarija za predsjednika Skupštine Makedonije.\nStotinak učesnika protesta “Za nezavisnu Makedoniju”, koji podržavaju koaliciju VMRO DPMNE Nikole Gruevskog upali su u plenarnu salu Sobranja, gdje pjevaju makedonsku himnu, dok je dio ušao u pres salu gdje su se nalazili Zaev, poslanici albanske stranke DUI i novinari.\nOdmah poslije izbora Džaferija za predsjednika parlamenta, poslanici VMRO-DPMNE su počeli da uzvikuju: “Ovo je puč”, dok se ispred zgrade nalazi veliki broj pristalica te stranke. Demonstranti su došli do ulaza u zgradu parlamenta nedugo pošto je visoki zvaničnik VMRO-DPMNE Antonio Milošoski optužio lidera SDSM-a Zorana Zaeva da “stvara paralelnu većinu” u Sobranju.\nBokser pretukao Gastoza – Nije mogao da ustane sa…\nUznemirujuće: Snimljena dadilja koja udara i maltretira…\nOgorčeni demonstranti poručili: “Nisu nam očevi ginuli…\nKako prenosi Nova Makedonija, Džaferi je izabran zahvaljujući glasovima socijaldemokrata Zorana Zaeva i predstavnika albanskih partija, poslije čega se obratio javnosti.\nNakon što su pristalice pokreta “Za zajedničku Makedoniju” ušle u Skupštinu i odmah “zauzeli” salu u kojoj se održavaju plenarne sjednice, Džaferi je to oštro osudio i najavio kazne za odgovorne.\n“Neovlašten ulazak u Sobranje je napad na institucije i na državu i imat će posljedice. U Ministarstvu unutrašnjih poslova znaju šta im je zadatak i oni koji su dozvolili da se ovo desi će odgovarati”, rekao je Džaferi.\nGrađani su u Skupštinu ušli neposredno pošto je Zaev na konferencji za medije rekao da je Džaferi izabran u skladu sa propisanom procedurom, čestitao novom predsjedniku i poželio mu uspješan rad.\nNogometni savez BiH mora platiti skoro 50.000 KM zbog navijačkih incidenata\nSTANOVNICI KREKE PORUČILI: ”Vratite nam Partizan”!\nObjavljene snimke spašavanja: Migranti zalutali u minsko polje, jedan poginuo\nPijani Andrija krvnički šutirao ženu, a kad se onesvijestila obrijao joj glavu\nPogledajte kako je nova dogradonačelnica Sarajeva Ivana Marić pričala o Bošnjacima\nKo je Merima Milkić i kakve veze ima sa Mustafom Alajmovićem?\nNada Topčagić sprema iznenađenje za Zlatana Ibrahimovića: “Dabogda mu se sve pozlatilo”\nDraško Stanivuković mora isplatiti 5.000 KM Igoru Dodiku zbog klevete\nOba bh. firma će zaposliti još 250 radnika – Sportska oprema iz BiH stiže do 700 klubova širom Evrope…\nMektić odgovorio Gorici Dodik: “Evo preko čijeg kreveta su prolazile one koje su dobile posao u Vladi RS-a…”


Sindženta i Bajer tuže EU zbog zabrane pesticida | EurActiv Srbija\nSindženta i Bajer tuže EU zbog zabrane pesticida\nObjavljeno : 28.08.2013.\t Tweet\nDva velika proizvođača pesticida, švajcarska Sindženta (Syngenta) i nemački Bajer (Bayer), odlučili su da ne sede skrštenih ruku nakon odluke EU da zabrani neke njihove proizvode jer sadrže supstance koje štete pčelama. Sindženta je najavila 27. avgusta da namerava da ospori odluku EU pred Evropskim sudom pravde, dok je Bajer saopštio da je njegov ogranak za agrohemiju Bajer Kropsajens (Bayer CropScience) polovinom avgusta podneo žalbu tom sudu. Evropska komisija je u maju odlučila da na dve godine, počev od 31. decembra 2013, zabrani upotrebu tri pesticida iz grupe neonikotinoida - klotijanidina, imidakloprida i tijametoksama, koje Bajer i Sindženta koriste za proizvodnju pesticida.\nTe supstance neće smeti da se koriste za tretman semena, primenu na tlu u granulama i zaprašivanje lišća, a zabrana se odnosi na tretman cerealija koje privlače pčele, osim ozimih useva.\nEvropska unija je zatim u julu na dve godine zabranila upotrebu fipronila, insekticida nemačkog proizvođača BASF, zbog štetnog uticaja na pčele.\nBajer je 27. avgusta saopštio da su dva njegova pesticida na bazi klotijanidina i imidakloprida već godinama na tržištu i da imaju dozvolu za prodaju.\nNemačka kompanija očekuje od postupka pred Evropskim sudom pravde da joj pruži jasan uvid u evropske zakone. "Potrebni su nam pouzdani opšti uslovi da bismo mogli da odlučujemo o budućim investicijama", rekao je portparol Bajer Kropsajensa.\nSindženta je, takođe, najavila da će odluku EU osporiti pred Evropskim sudom pravde.\n"Više bismo voleli da ne pokrećemo postupak pred pravosuđem ali nemamo izbora pošto smo uvereni da je Komisija pogrešno dovela u vezu tijametoksam i pogoršanje zdravlja pčela", naveo je 27. avgusta u saopštenju operativni direktor Sindžente DŽon Atkin (John).\nU igri su desetine miliona evra ili švajcarskih franaka.\nPortparol Bajer Kropsajensa je naveo da bi zabrana dve sporne supstance mogla doneti gubitke u poslovanju od 80 miliona evra, dok prodaja "tijametoksama" u EU Sindženti godišnje donosi 35 miliona evra.\nEvropski izvori su rekli da je Evropska komisija primila na znanje te najave dve kompanije, kao i da to neće uticati na njenu odluku da zabrani pesticide štetne za pčele. "Komisija je donela odluku na osnovu naučnih dokaza i zaključaka Evropske službe za bezbednost namirnica (EFSA)", rekli su ti izvori.\nSindženta je ocenila da je procena EFSA "netačna i nepotpuna" i da je Komisija uvela zabranu bez pune podrške članica EU.\nPrilikom glasanja u aprilu 15 članica, uključujući Francusku i Nemačku, glaslao je za zabranu. Osam zemalja, među kojima Velika Britanija, Italija i Mađarska, glaslao je protiv, a tri zemlje i Irska, u to vreme predsedavajuća EU, bile su uzdržane.\nProizvođači pesticida ukazuju na druge razloge za veću smrtnost pčela poput pogrešnog korišćenja pesticida, kliimatskih promena i parazitsle grinje varroe.\nNevladine organizacije za zaštitu životne sredine pozdravljaju odluku EU i navode podatke objavljene u naučnim časopisima da neonikotinoidi oštećuju nervni sistem pčela i drugih insekata koji zaprašuju biljke, piše EurActiv.com.\n"Sindžeta nastavlja da ignoriše naučne dokaze koji jasno povezuje tijametoksam i druge pesticide sa smrtnošću pčela. Umesto da tuže Komisiju treba da postupe odgovorno i prestanu da prave pesticide koji ubijaju pčele", rekao je portparol Grinpisa (Greenpeace) Mark Bredi (Breddy).\nIzvor: AFP i EurActiv.com


Pravila korišćenja | AeroTravel\nKorišćenjem sajta aerotravel.rs smatra se da ste upoznati i da u potpunosti prihvatate Pravila korišćenja sajta čiji je vlasnik agencija Aerotravel doo Beograd.\nSvi sadržaji sajta su prezentovani u dobroj nameri da se korisnici sajta upoznaju sa osnovnim pojmovima i informacijama iz oblasti delatnosti kojom se agencija bavi.\nSajt aerotravel.rs se sastoji od autorskih sadržaja, sadržaja partnera i linkova ka spoljnim prezentacijama. Sve sadržaje sajta koristite na ličnu odgovornost i Aerotravel doo se ne može smatrati odgovornim za bilo kakvu pričinjenu štetu nastalu korišćenjem sadržaja sajta.\nAerotravel.rs polaže autorska prava na sve vlastite sadržaje (tekstualne i vizuelne i programerski kod). Bilo koje neovlašćeno korišćenje sadržaja ili dela sadržaja sajta smatra se kršenjem autorskih prava i podložno je tužbi.\nUkoliko smatrate da je postavljanjem nekog od sadržaja povredjeno Vaše autorsko pravo, molimo da nas o tome obavestite, kako bi razmotili i otklonili sporni sadržaj ukoliko ustanovimo opravdanost prigovora.\nAerotravel.rs se obavezuje da će čuvati privatnost korisnika i da će prikupljene lične podatke kao što su ime i prezime, kontakt telefon, email adresa i dr. koristiti isključivo u svrhe za koje su podaci i dati.\nSajt aerotravel.rs zadržava pravo promene ili dopune Pravila korišćenja. Podrazumeva se da su stalni korisnici sajta uvek upoznati sa aktuelnim Pravilima korišćenja.


RAMPA „ZUMA“ ZA RUSIJU: Alternativa već postoji i koristi se | Novosti.RS\nVest da će kompanija „Zum“, koja pruža usluge za održavanje video-konferencija, svojim distributerima zabraniti prodaju pristupa servisu za ruske državne institucije i kompanije u Rusiji je dočekana mirno.\nU Kremlju žale zbog te odluke i ne razumeju je, uz napomenu da ni predsednik Putin i njegova administracija nisu koristili „Zum“ u radu, s izuzetkom nekih multilateralnih međunarodnih kontakata. Iz Saveta Federacije kažu da u mogućoj zabrani usluga „Zuma“ ne vide nikakvu tragediju jer postoji dosta konkurentnih domaćih alternativa ovim servisu. Slično mišljenje čuje se u Dumi, gde povodom odluke „Zuma“ ističu da to potvrđuje da Rusija treba da aktivno razrađuje sopstvene servise. Ministar prosvete Rusije Sergej Kravcov već poručuje da će se ruske škole više orijentisati na ruski softver, uključujući sistem „Sferum“ za video-konferencije, dok iz Saveta bezbednosti RF dotle upozoravaju da nije isključeno ni blokiranje platforme „Zum“ u Rusiji.\nODLUKA „ZUMA“ POKAZUJE KAKO VETAR DUVA\nStručnjak za informacionu bezbednost Andrej Masalovič ocenjuje da je odluka „Zuma“ indikativna i da pokazuje „kako vetar duva“, odnosno da određene snage pokušavaju da na ovaj način napakoste Rusiji, kako kaže, bez uspeha.\n„Postoji oko 15 alternativa ’Zumu‘. Prošlog proleća, kada je počela ova epopeja samoizolacije, razmatrali smo koje platforme za održavanje video-konferencija postoje i ispostavilo se da ih ima oko 15. To jest, ’Zum‘ je jedna od petnaest platformi koja je odabrana jer se ispostavilo da ima nekoliko pogodnih dugmadi koja su učiteljima bila laka i razumljiva za korišćenje“, kaže Masalovič.\nPored „Zuma“, on navodi da platformu „Jitsi“, koja nije ništa gora. Ekspert objašnjava da ona radi na otvorenim kodovima: uvek je možete staviti na svoje servere i koristiti.\n„Sa druge strane, već su se pojavila rešenja u Rusiji koja mogu uspešno zameniti svetske platforme. A sada je takvo vreme da kada uzmete u ruke pametni telefon, samo se setite da više od milijardu pametnih telefona trenutno ima ruski softver kompanije ’Spirit‘. Odnosno, aplikacije i algoritmi za obradu signala su ruske proizvodnje. ’Spirit‘ se ne promoviše, o ovom softveru se ne govori, ali on se nalazi u milijardama telefona“, istakao je Masalovič.\nSINDROM OSTARELE PRIMADONE\nPo njegovom mišljenju, Rusija je sada među liderima informacionih tehnologija u nekim oblastima.\n„Dakle, ako iza ’Zuma’ stoji volja američkih vlasti, onda mogu reći da američka administracija sada ima ’sindrom ostarele primadone‘“, naglasio je ekspert.\nEvgenije Juščuk, ekspert za tehnologije iz oblasti bezbednosti pojašnjava da „Zum“ u principu nije toliko izvanredna platforma za održavanje video-konferencija i postao je popularan tokom pandemije najverovatnije zato što je bio pri ruci.\n„Trebalo je nešto preduzeti i, pre svega škole, a zatim i kompanije, počele su haotično da traže platforme za organizovanje video-konferencija za poprilično veliki broj učesnika. Naišli su na ’Zum‘ o kome se pisalo u medijima i tako je platforma postala tražena. Pre toga, o ’Zumu‘ se uopšte nije govorilo širom sveta“, kaže Juščuk.\nŽALBE NA RAD „ZUMA“ SU ČESTE\nEkspert ističe da ima puno žalbi na „Zum“ jer daleko od toga da je platforma uvek u stanju da održi visok kvalitet komunikacije. Odnosno, često platforma koči i veliki broj žalbi učenika se odnosi na taj minus.\n„Činjenica je da ’Zum‘ nije čak ni hakovan, već su određeni ljudi dobijali pristup video-konferencijama zato što je u pitanju prilično nezaštićeno emitovanje. Stoga će se, naravno, sada raditi na sigurnijim i stabilnijim platformama za vladine institucije i najverovatnije će to biti ruske platforme za ruske institucije. Tim pre što i kada ’Majkrosoft‘ prodaje svoj proizvod kompanijama, još uvek nije spreman da ga proda svima, radi to veoma dugo, a zatim proverava sankcione spiskove“, naglasio je Juščuk.\nBez obzira na to iz kog ugla se gleda na trenutno stanje stvari, Juščuk ističe da je za ruske kompanije u pogledu poverljivosti, stabilnosti, hakovanja i karakteristika rada same platforme, logičnije da naprave neku vrstu ruske platforme. Posebno uzimajući u obzir to što Rusija ide ka suverenitetu interneta, za slučaj da joj ga oduzmu ili isključe, ili ako Rusija odluči da se isključi, treba da postoje alternative, zaključio je Juščuk.\naplikacija internet Rusija zum aplikacija video pozivi


NAKNADE ZA BEOGRADSKI AERODROM: Dividenda od 1.455 dinara po akciji • Poportal\nNAKNADE ZA BEOGRADSKI AERODROM: Dividenda od 1.455 dinara po akciji\nKoliko dobijaju mali akcionari od koncesione naknade za beogradski aerodrom. Novac od koncesione naknade biće raspoloživ za dva i po meseca, kada bi trebalo da bude podeljen.\nGrađani koji nisu do sada prodali svoje besplatno stečene akcije Aerodroma „Nikola Tesla“ mogu uskoro na svojim računima da očekuju dividendu u iznosu od oko 1.455 dinara. Francuska kompanija „Vansi“ je, plativši jednokratnu koncesionu naknadu od 501 milion evra, preuzela upravljanje beogradskim aerodromom. Novac će, srazmerno učešću u vlasništvu biti podeljen svim akcionarima: državi 417 miliona evra, a malim akcionarima preostalih 85 miliona evra. Tačan datum raspodele još nije poznat, ali se nezvanično očekuje da bude za dva do tri meseca.\nAerodrom Nikola Tesla“ ima ukupno 35,03 miliona akcija, od kojih je u sopstvenom vlasništvu oko 1,26 odsto. Ostatak, od ukupno 34,58 miliona ulazi „u računicu“ za podelu ove koncesione naknade. To, praktično, znači da će vrednost po akciji biti 14,49 evra bruto (oko 1.713 dinara). Toliko će prihodovati država po svakoj akciji. Građani, pak, dobijaju ovaj iznos umanjen za porez od 15 odsto, što iznosi 12,31 evro. To je, po trenutnom zvaničnom kursu, 1.455,7 dinara po akciji.\nIsplati dividende, kao raspodeli dobiti neke kompanije, uvek mora da prethodni odluka Skupštine akcionara, čija sednica još nije zakazana.\nAerodrom uobičajeno pravi presek stanja za isplatu dividendi na kraju poslovne godine, na dan 31. decembar, a u junu se održava redovna skupština akcionara. Pretpostavljam da će, u slučaju koncesione naknade, biti zakazana vanredna skupština akcionara, kako bi raspodela bila obavljena ranije – ističe Nenad Gujaničić, glavni broker investicionog društva „Momentum sekjuritiz“.\nOn napominje da Aerodrom posluje sa profitom i da će ovu godinu završiti sa ostvarenom dobiti od oko 3,4 milijarde dinara tako da može da se očekuje i podela dividendi iz dobiti iz tekućeg poslovanja, što, opet, zavisi od odluke akcionara.\nInače, u ponedeljak je usvojen i novi statut akcionarskog društva Aerodrom „Nikola Tesla“. Prema njemu, poziv za vanrednu sednicu skupštine akcionara upućuje se najkasnije 21 dan pre dana održavanja sednice. Prema najavama srpskih zvaničnika, novac od koncesione naknade trebalo bi da bude u republičkom budžetu za dva do dva i po meseca, što znači da će se istovremeno naći i na računu malih akcionara.\nDeo dobijenog novca od francuskih koncesionara naša država će, takođe prema najavama zvaničnika, iskoristiti za vraćanje starih dugova, a ostatak „za velike infrastrukturne projekte u budućnosti“.\nUGOVOROM o koncesiji, francuski „Vansi“ obavezao se i na uplatu godišnje koncesione naknade, koja će iznositi od 4,4 miliona evra do 15,1 miliona evra i uplaćivaće se u narednih 25 godina u zavisnosti od ostvarenih rezultata. Taj novac će takođe biti raspodeljen između budžeta Srbije i manjinskih akcionara. Tako bi u slučaju miminalne naknade od 4,4 miliona evra, građanima malim akcionarima pripalo 12,7 evro centi po akciji, odnosno oko 15 dinara po trenutnom kursu. A, u slučaju 15,1 milion evra, ovaj iznos bi po akciji bio 37 evrocenti, odnosno oko 44 dinara.\nPad ogromnog meteorita u Rusiji ostavio je APOKALIPSU ZA SOBOM: Možda uopšte NIJE METEOR! FOTO\nNarodni muzej Požarevac: Novogodišnja izložba slika ULIS-a „Milena Pavlović Barili“\nPožarevac – od mira do Miloša\n03/03/2020 03/03/2020 P.Radovanović\nPozorišna predstava “Karolina Nojber” u Kostolcu


Kastro i Morales o "naporima imperijalista" protiv L. Amerike\nBivši kubanski lider Fidel Kastro i predsednik Bolivije Evo Morales razgovarali su na sastanku u Havani o "naporima imperijalista" da ponište napredak levičara postignut u Latinskoj Americi, objavila je kubanska državna televizija.\n26.04.2016 La Paz\nEvo Morales se podvrgao testu očinstva\nPredsednik Bolivije Evo Morales podvrgao se analizi DNK radi utvrđivanja očinstva, rekao je danas njegov advokat.\nBolivijski predsednik Evo Morales ponovo je iznenadio javnost neobičnim poklonom za papu Franju - knjigama o lekovitim svojstvima listova koke.\n24.02.2016 La Paz\nMorales nevoljno prihvatio poraz na referendumu\nBolivijski predsednik Evo Morales nevoljno je danas prihvatio poraz na referendumu na kome je odbijen ustavni amandman koji bi mu dozvolio da se ponovo kandiduje za predsednika 2019. godine, za četvrti mandat.\n22.02.2016 La Paz\nMorales obećao da će poštovati rezultate referenduma\nPredsednik Bolivije Evo Morales obećao je danas da će poštovati zvanične rezultate referenduma o tome da li može da se kandiduje za četvrti mandat.\nGrađani Bolivije glasali su na referendum protiv četvrtog mandata predsednika Eva Moralesa, koji je želeo da se kandiduje na narednim izborima s nadom da vlada zemljom do 2025. godine, preneli su rano jutros tamošnji mediji prve procene glasanja.


Vesti online / Vesti / Svet / Cipras odgovorio Erdoganu: Grčka je snažna NATO članica\nCipras odgovorio Erdoganu: Grčka je snažna NATO članica\nGrčki premijer Aleksis Cipras izjavio je danas povodom nedavnog sudara turskog i grčkog broda u Egejskom moru da Atina neće tolerisati osporavanje njenog teritorijalnog integriteta i suvereniteta.\nGrčki avioni F-16 u akciji\n"Grčka ne igra igrice", rekao je on u obraćanju oficirima Obalske straže u ministarstvu pomorskog saobraćaja.\nGrčka je u središtu EU, NATO članica sa snažnom ulogom u regionu i međunarodnim savezništvima, zemlja koja predstavlja stub stabilnosti u regionu, rekao je on.\nCipras je dodao da su neki nezadovoljni jačom ulogom Grčke u geopolitičkoj situaciji regiona ali da moraju da se pomire sa realnošću, prenosi ANA.\n"Realnost diktira poštovanje međunarodnog prava i principa dobrosusedskih odnosa, miroljubive koegzistencije i regionalne saradnje", istakao je grčki premijer.\nPovodom nedavnog incidenta između turskog i grčkog broda kod ostrva Imia on je rekao da "provokacije i ofanzivna retorika protiv suverenog prava članice EU predstavlja akciju koja je usmerena i protiv Evropske unije.\nTaj incident, prema njegovim rečima, predstavlja rezultat "potpuno neodgovorne pozicije Turske koja rizikuje ljudske živote".\nSVET "Ako izađe iz EU, Grčka će se okrenuti Rusiji"


Izetbegović i Wigemark: Neophodno u javnosti pojasniti korist od akciza – Fokus.ba\nIzetbegović i Wigemark: Neophodno u javnosti pojasniti korist od akciza\nČlan Predsjedništva Bosne i Hercegovine Bakir Izetbegović razgovarao je danas sa šefom Delegacije Evropske unije u BiH ambasadorom Larsom-Gunnarom Wigemarkom o aktuelnostima u procesu integracija i reformi na putu BiH prema članstvu u EU.\nIzetbegović je naglasio da je potrebno intenzivirati reforme s ciljem ubrzavanja razvoja i integracijskih procesa.\nBilo je riječi i o modalitetima operacionalizacije Koordinacijskog mehanizma za EU integracije.\nSagovornici su suglasni da je bitno pokrenuti rad u svim grupama unutar koordinacijskog mehanizma, a eventualne nedostatke i nesuglasice rješavati u hodu.\nŠef delegacije EU i specijalni predstavnik EU u BiH istakao je da je neophodno pokušati opet s donošenjem zakona o akcizama na gorivo jer je uz njihovo donošenje usko vezano unapređenje infrastrukture, ali i dalji tok reformi. Sagovornici su se suglasili da je neophodno u javnosti pojasniti korist od akciza i pratećeg paketa povoljnih kredita za infrastrukturne projekte u cijeloj državi.\nWigemark je također informisao Izetbegovića o značaju projekta obnove luke Brčko kreditom EBRD-a, u okviru Agende povezanosti za zapadni Balkan, koja će biti razmatrana na samitu u Trstu 12. jula, saopćeno je iz Predsjedništva BiH.\nU Sarajevu sastanak Odbora za stabilizaciju i pridruživanje između EU i BiH


Sinbiotik, za jačanje prirodnih odbrambenih sposobnosti organizma kod dece\nProbioKid immuno® je dijetetski proizvod koji sadrži pažljivo izbalansiranu mešavinu tri soja probiotika i jedan prebiotik sa snažnim sinbiotičkim delovanjem. Pomaže uspostavljanju i održavanju prirodnog balansa crevne mikroflore i doprinosi jačanju odbrambenih sposobnosti organizma.\nProbioKid immuno® je prevashodno dodatak ishrani dece, jer su razvoj i jačanje imunog sistema najintenzivniji u prvim godinama života.\nPrimena ProbioKid Immuno® se savetuje, takođe, u vreme letnjih meseci, prilikom promene sredine i načina ishrane, pre i za vreme godišnjih odmora, kada se crevne infekcije i prolivi češće javljaju. Savetuje se uzimanje i uz oralnu antibiotsku terapiju, jer sprečava narušavanje prirodnog balansa crevne mikroflore i doprinosi njenom obnavljanju.


ATP Istborn: Đoković i Pospišil otvaraju dan na Eurosportu 1 - Eurosport\nATP Istborn: Đoković i Pospišil otvaraju dan na Eurosportu 1\nPrvi meč na ATP turniru u Istbornu u utorak odigraće Novak Đoković i Vasek Pospišil, uz direktan prenos na Eurosportu 1 i na Eurosport Plejeru, od 12:00.\nUpdated 28/06/2017 at 18:09 GMT\nJoš od 2010. godine, Novak Đoković nije odigrao ni jedan meč na travnatoj podlozi pre Vimbldona, ali zbog slabije forme srpski teniser je odlučio da promeni raspored i da nastupi na Ejgon internacionalnom turniru u Istbornu.\nPrvi rival Đokovića na travi Istborna biće Kanađanin Vasek Pospišil, sa kojim se srpski teniser sastajao četiri puta. Trenutno 75. teniser sveta nikada nije osvojio set protiv Đokovića.\nTeniser češkog porekla je počeo da trenira sa pet godina, najviše voli turnire na tvrdoj podlozi, a u karijeri nikada nije bio bolje rangiran od 25. mesta, gde se našao nakon Australian opena 2014.\nIako je beton omiljena podloga drugog tenisera Kanade, Pospišil je najviše uspeha imao na Vimbldonu, gde je pre tri godine stigao do četvrtfinala. Godinu dana ranije, 2014. Pospišil je sa Džekom Sokom osvojio turnir u Vimbldonu, u konkurenciji parova.\nPospišil je nastupio na turniru u Haleu prošle nedelje, gde je upisao četiri pobede, računajući i kvalifikacije. Nadmetanje je završio u četvrtfinalu, nakon duela sa Marinom Čilićem.\nTrostruki šampion Vimbldona, Novak Đoković je najbolje rangirani teniser na ATP 250 turniru, gde će nastupiti i Gael Monfis, Džon Izner, Stiv Džonson i dvostruki šampion, Felisiano Lopes.\n"Biće ovo moj prvi nastup u Istbornu, čuo sam izvanredne stvari o ovom turniru. Radujem se prilici da poboljšam moju igru na travi pre Vimbldona", rekao je Đoković.\nDirektnor turnira Gevin Flečer nije skrivao zadovoljstvo što će ugostiti Đokovića u Devonšajer parku u Istburnu: "Kvalitet tenisera i teniserki koji će nastupiti je već neverovatno visok, a kad se priključi i Novak, nivo će biti još viši."\nEurosport će u poslednjoj nedelji pre Vimbldona uživo pratiti takmičenje u Istbornu, kao i kvalifikacione mečeve za Otvoreno prvenstvo Engleske.


Britanski ambasador u UN negativno o reakcijama na tekst rezolucije o Srebrenici\nAmbasador Velike Britanije u UN Metju Rajkroft (Matthew Rycroft) ocenio je danas da političke reakcije na predlog rezolucije o Srebrenici "jasno pokazuju da nije učinjeno dovoljno da se napravi stvarni iskorak u pravcu pomirenja, kako u Bosni i Hercegovini, tako i u širem regionu".\n"To je izvor zabrinutosti za Savet bezbednosti", naveo je Rajkroft u pismu koje je danas uputio predsedavajućem Predsedništva Bosne i Hercegovine Mladenu Ivaniću.\nRajkroft je napisao da se slaže sa ocenom da rezolucija Saveta bezbednosti mora da uvaži činjenicu da je u bosanskom ratu bilo nevinih "žrtava na svim stranama, uključujući Srebrenicu i okolne oblasti."\nTakođe je podsetio da je, kao reakcija na prethodno Ivanićevo pismo njemu, tekst britanskog predloga rezolucije o Srebrenici dodatno izmenjen.\n"Sa ranama iz prošlosti mora se uhvatiti u koštac, podrškom žrtvama i izvođenjem počinilaca zločina, ko god da su oni, pred lice pravde", napisao je Rajkroft u odgovoru na pismo koje mu je prethodno uputio Ivanić.\nPrema njegovoj oceni, "proces pomirenja mora biti kompletiran, kako bi svi narodi Bosne i Hercegovine mogli da se okrenu budućnosti, samouvereno i sa nadom."\n"To su oduvek bile naše namere, ali, kao odgovor na vaše pismo, uneli smo neke dodatne izmene u tekst kako bi to učinili još jasnijim", napisao je britanski ambasador.\nRajkroft je, međutim, ocenio da se "istinsko pomirenje ne može graditi na neodlučnosti ili na odbijanju prihvatanja poteza iz prošlosti i suočavanja sa njima", i poručio Ivaniču da su i "međunarodni i domaći sudovi" potvrdili da se zločin u Srebrenici podvodi pod definiciju genocida na osnovu Konvencije o prevenciji i kažnjavanju zločina genocida iz 1948. godine.


Tehnike promjene sistema - Kolumne\nTehnike promjene sistema\nĐorđe Latinović 01.03.2019 20:30\nU više zemalja našeg regiona ovih dana traju masovni protesti građana nezadovoljnih političkim prilikama u ovim zemljama. U Srbiji duže od dva mjeseca traju protesti građana protiv vlasti SNS-a i Aleksandra Vučića.\nProtesti u pedesetak gradova širom Srbije simbolično nazvani "Jedan od pet miliona" najmasovniji i najsnažniji su od konstituisanja vlasti SNS-a na izborima 2012. godine. Protestni pokret podržan opozicionim političkim strankama iz drugog plana traži slobodne i poštene izbore, tehničku vladu i transformaciju dosadašnjeg političkog sistema. U Crnoj Gori već treću subotu zaredom na glavnom trgu u Podgorici održavaju se građanski protesti pod nazivom "Odupri se - 97.000" protiv gerijatrijske vlasti DPS-a, izazvani najnovijom korupcionaškom aferom "Koverat", o nelegalnom finansiranju vladajuće stranke. Prema izjavama organizatora, krajnji cilj protesta je prelazna vlada i stvaranje uslova za slobodne izbore. Demonstranti su na prvom okupljanju zatražili ostavku Mila Đukanovića, predsjednika Crne Gore, premijera i čelnih ljudi državnog tužilaštva. Jedan od vođa protesta izjavio je za medije: "Mislimo da je ovo jedini recept koji ruši režim." Protesti zasad ostaju građanski, ali uz neskrivenu podršku opozicionih političkih stranaka. U Albaniji već nekoliko dana traju protesti parlamentarnih opozicionih stranaka i pobunjenog naroda protiv tamošnje socijalističke vlade zbog korupcije i loše ekonomske situacije. Poslanici opozicione Demokratske partije potpisali su ostavke na poslaničke mandate, napustili su parlament i zahtijevaju slobodne i poštene prijevremene izbore kao način prevladavanja sadašnje političke krize. Protesti nezadovoljnih građana i opozicije od početka prijete da dobiju nasilni oblik. Mediji u regionu navedene proteste već najavljuju kao "balkansko proljeće". Zajednička odlika svih ovih protesta, uz razumljive razlike, je da svi oni osporavaju legitimacijski osnov vlasti, ne toliko izborni, koliko vođenje demokratske politike na vlasti. Svi ovi događaji izbacili su u prvi plan politikološke analize različite praktične političke scenarije i tehnike mirne i demokratske smjene vlasti.\nPolitikologija pravi razliku između protesta za promjenu političke vlasti koji su se dešavali posljednjih decenija u raznim zemljama. "Plišane revolucije" su nenasilne pobune nezadovoljnog naroda i građana krajem osamdesetih godina, s ciljem smjene komunističkih vlasti u zemljama istočne Evrope, bez demokratske legitimacije, za uspostavu demokratskog društva i države. "Obojene revolucije" su nasilni protivustavni prevrati najčešće podstaknuti iz inostranstva u izvođenju domaćih političkih snaga u postkomunističkim zemljama istočne Evrope, sa demokratskom legitimacijom, s ciljem smjene legalnih vlada i dovođenja sebi sklonih političkih vlasti u tim zemljama, za račun velikih sila, prije svega zemalja Zapada. "Arapsko proljeće" je naziv za nasilne prevrate u preddemokrtaskim društvima bez demokratske legitimacije, u zemljama Bliskog istoka, pokrenuti i indukovani izvana od strane velikih sila, s namjerom da se sruše tamošnji autoritarni režimi i uspostave klijentelističke i satelitske vlasti za ostvarivanje njihovih nacionalnih interesa. Epilog su građanski ratovi, razorene i podijeljene države i pad u društveno varvarstvo.\nVećina novijih antisistemskih protestnih pokreta u tranzicijskim zemljama u svom političkom djelovanju najščešće se poziva na teorijske koncepte kanadskog politikologa Džona Šarpa, sadržane u njegovoj knjizi "Od diktature do demokratije", i Srđe Popovića, jednog od osnivača srpskog pokreta "Otpor" iz njegove knjige "Mustra za revoluciju". Polazna teorijska pretpostavka procjene uspjeha različitih građanskih protesta u bilo kojoj zemlji je da je poželjan politički cilj svih učesnika političkog procesa, demokratska promjena i konsolidacija političkog poretka i države, a ne nasilna destabilizacija zemlje. Ako izostavimo nasilne oblike smjene političke vlasti do kojih je dolazilo u mnogim tranzicijskim zemljama u prošlosti, jedini put koji se otvara svim ovim pokretima je miran, nenasilan način smjene vlasti i promjene političkog sistema na slobodnim izborima. Kao što je poznato iz političke istorije, nema samoinicijativnog prepuštanja vlasti od strane vladajućih političkih garnitura, već se ona mora izboriti u političkoj borbi i na slobodnim izborima.\nPolitički režimi u ovim zemljama kreću se u širokom rasponu političke identifikacije od benigne "fasadne demokratije", preko "teškog autoritarizma" do "lakog autokratizma". Kako izvršiti promjenu političkog sistema u ovim zemljama, kojom bi se obezbjedila nepovratna regresija autoritarne vlasti? Ad hoc politički pokreti ni u jednoj zemlji ne mogu zamijeniti opozicione političke partije, ali zajedno s njima, uz naglašeno vođstvo prvih i parlamentarnu podršku drugih, mogu dovesti do promjene političkog sistema u ovim zemljama. Protestni pokreti su najčešće ona inicijalna kapisla koja pokreće političke procese. Oni najčešće imaju mobilizacijsku ulogu "političkog zeca", koju u atletici ima atletičar koji žestoko vuče trku, kako bi zajedno s opozicionim strankama učestvovali u izbornoj utrci, da se opozicioni pokret ne bi istrošio i preforsirao. U drugim slučajevima antisistemski građanski protesti bili su podjednako usmjereni i protiv dominantnih vladajućih stranaka na vlasti, kao i onih na opozicionoj strani političkog spektra, pretvrajući se u novu i samostalnu političku snagu, nasuprot tradicionalnim političkim strankama u političkom polju, stvarajući tako potpuno novi politički profilisan pokret spreman da preuzme odgovornost za vršenje vlasti.\nNema pouzdanog političkog recepta za uspješnu promjenu političkog sistema u demokratsko društvo. Nijedna politička i društvena situacija u pojedinim istorijskim razdobljima i različitim zemljama nije ista, već se svaka razlikuje. Pored ostalih, na raspolaganju nam stoje dva teorijska koncepta i praktična istorijska politička modela mirne transformacije i promjene političkog sistema.\n1. Dogovorna promjena vlasti u političkom sistemu bez demokratske legitimacije, pod protestnim političkim pritiskom u pretvaranju jednopartijskog komunističkog režima u višestranački demokratski politički sistem. Klasični model promjene totalitarnog režima je primjer uspješnog obaranja komunizma u Poljskoj, predvođenog nezavisnim sindikalnim pokretom "Solidarnost", u političkom sistemu bez institucionalne opozicije. Ovaj koncept se pokazao jedino moguć u uslovima dugogodišnje jednopartijske diktature bez višepartijskog sistema. Opozicioni sindikalni pokret nezadovoljnog naroda "Solidarnost" imao je jasan politički program i cilj, harizmatičnog lidera i podršku odgovarajućih važnih simboličkih političkih agregata društva, među kojima su bili Katolička crkva, akademska zajednica, studenti, slobodni intelektualci, nezavisni mediji i poljska emigracija. Protestni opozicioni pokret u Poljskoj imao je pasivnu podršku naroda i aktivnu podršku zapadne demokratske javnosti, a na ruku mu je išla i liberalizacija političkih prilika u SSSR. Pokret "Solidarnost" izvorno je imao radničko rukovodstvo, ali su imenovali značajne političke savjetnike iz reda angažovanih intelektualaca, kao što su Adam Mihnjik, Jacek Kuron, Bronislav Geremek i drugi, što im je davalo potreban politički pravac djelovanja. Pokret "Solidarnost" ne bi uspio da nije imao snažnog i odlučnog lidera Leha Valensu, koga su sami događaji izbacili na površinu, koji je govorio jednim glasom, na bazi čega je stekao potrebno povjerenje narodnih masa. Što se tiče političkih sredstva u promjeni političkog sistema, korišteni su prije svega masovni protesti građana i štrajkovi radnika, koordinacija i udruženo djelovanje svih antisistemskih i opozicionih grupa, upotreba ilegalne i nezavisne štampe i mobilizacija kulturne javnosti. Stalnim višegodišnjim političkim pritiskom pokret "Solidarnost" primorao je komunističke vlasti na pregovore, do kojih je došlo na okruglom stolu vlasti i opozicije od 6. februara do 5. aprila 1989. godine, kada je nakon obostranih ustupaka i kompromisa postignut i potpisan konačan sporazum o transformaciji političkog sistema. Na bazi političkog dijaloga i zaključenog sporazuma održani su prvi poluslobodni izbori, a potom dvije godine kasnije i drugi, ovaj put potpuno slobodni redovni parlamentarni izbori, iza kojih je započela demokratska tranzicija Poljske, a politički sistem se konsolidovao i ustabilio. Tako je borbena opoziciona "Solidarnost" uz podršku naroda dobila prvog nekomunističkog premijera na čelu Vlade Poljske. Ovaj politički model u početku omogućuje podjelu vlasti između dotadašnjih vlasti i novog protestnog pokreta građana, da bi u sljedećem koraku na slobodnim izborima ujedinjena opozicija osvojila većinsku vlast i nastavila da sprovodi svoj precizan i oročen politički program promjena.\n2. Fleksibilni postkomunistički tranzicijski model promjene vlasti u političkom sistemu demokratski legitimisane vlasti u višestranačkom sistemu sa institucionalnom opozicijom. Kao primjer ovog modela može poslužiti uspon novih, trećih političkih snaga na bipolarnoj političkoj osovini vlast - opozicija mnogih tranzicijskih zemalja Evrope posljednjih godina, koji su smijenili tradicionalne političke stranke. Pojava novih antisistemskih političkih pokreta u političkom životu predstavlja novi trend i u zemljama demokratskog Zapada. Ovi pokreti zadobili su veliku političku podršku u svojim zemljama kao izraz nezadovoljstva prema tradicionalnim strankama ljevice i desnice, političkom establišmentu i političkoj klasi uopšte. U ovaj model se može ubrojati i meteorski politički uzlet Emanuela Makrona u Francuskoj i njegovog političkog pokreta "Republika u pokretu". Prvo je Emanuel Makron izašao na predsjedničke izbore kao nezavisni kandidat bez političke stranke. Kada je velikom većinom izabran za predsjednika Francuske na talasu široke narodne podrške, formirao je novi politički pokret, koji je na parlamentarnim izborima osvojio ubjedljivu većinu u nacionalnom parlamentu Francuske. Ovaj model podrazumijeva brzo stvaranje novog političkog pokreta na bazi akumulisane političke energije nezadovoljnog naroda, koji u kratkom vremenu na izborima deklasira stari partitokratski politički poredak i preuzima vlast. Glavni elementi ovog političkog koncepta su novi reformski politički program, novi politički lider (koji ipak mora dolaziti iz politike) i nova moderna politička organizacija, koja objedinjuje različite oponente sistema u piramidalnu strukturu političkog pokreta - saveza - stranke. Dosljedno primijenjen, ovaj politički koncept u konačnosti detronizuje kompromitovanu i arogantnu političku vlast i približno isto tako neorganizovanu i bezidejnu opoziciju.\nPoljski model je dugotrajan i postepen, što odgovara političkoj prirodi tvrdokorne komunističke diktature. Postkomunistički tranzicijski model je fleksibilan koncept brze i efikasne promjene vlasti, na krilima loše vladavine aktuelne vlasti i demokratske podrške nezadovoljnog naroda.\nDanašnje Srbija, Crna Gora i Albanija nisu jednopratijske komunističke diktature, kao što je bila Poljska, mada politička dominacija većinskih stranaka dovodi ove zemlje na sam rub autoritarnih režima i lične autokratske vladavine jednog čovjeka. U svim ovim zemljama postoji višepartijski sistem, razmjerno priznat demokratski legitimitet vlasti i postojanje legalne i legitimne opozicije. Najuspješniji i najdjelotvorniji politički koncept mirne promjene sistema u ovim zemljama bila bi skladna kombinacija najboljih strana prethodno predočena dva politička modela, prilagođena lokalnim političkim okolnostima i specifičnostima, koja bi vodila političkom dijalogu vlasti i opozicije koji bi na kraju rezultovao demokratskim političkim kompromisom, nakon čega bi nastupila radikalna promjena postojećeg političkog sistema i nepovratna promjena političkog vladanja i ponašanja svih aktera.\nOvih dana mladi pisac Ognjen Avlijaš promovisao je svoj roman "Šetač u stroju", koji opisuje autentične događaje s masovnih protesta u Beogradu krajem devedesetih godina, nakon završetka ratova na prostoru bivše Jugoslavije. Promjena autoritarnih sistema bez demokratske tradicije rezultat je dugotrajne i uporne političke borbe više političkih generacija. Da ne bi postali sesije grupne terapije ili umjetnički performansi na otvorenom, protesti moraju jasno dobiti svoju vidljivu organizacionu formu, politički cilj i programski sadržaj i strategiju dinamičke realizacije. "Nova politička paradigma" podrazumijeva politički dijalog vlasti i protestnih opozicionih pokreta, kao jedini način da se izađe iz političkog lavirinta i izbjegne razorni scenario "političkog cunamija", do koga mogu dovesti nerazumne i usijane političke glave na svim stranama, uz mnogo političke i društvene štete za sve.


Američki bankari na ivici pucanja - 19.03.2021, Sputnik Srbija\nNedostatak sna, više od 100 časova rada nedeljno, tretman od strane starijih bankara, mentalni i fizički stres, neke su od zamerki mladih bankara na uslove rada... 19.03.2021, Sputnik Srbija\nsvet, vesti, ekonomija, amerika\nCC0 / Pixabay / Bankar\nDruštvenim mrežama kruže rezultati internog istraživanja u američkoj investicionoj banci "Goldman Saks", koje je sprovedeno među mladim analitičarima kompanije.\nMladi bankari, koji posao obavljaju manje od godinu dana, tvrde da se suočavaju sa nehumanim uslovima rada, prenosi Gardijan.\nŽale se na radne nedelje od 100 časova i zlostavljanje od strane kolega, što je, kažu, ozbiljno uticalo na njihovo mentalno zdravlje.\n8 Februar 2021, 18:45\nIstakli su da spavaju samo pet sati noću, nakon što oko tri sata ujutro odu u krevet.\nPrezentacija istraživanja na 11 stranica sadrži i citate u kojima mladi bankari opisuju kancelarijsko okruženje koje podseća na scene iz nedavne serije "Industrija", koja prikazuje živote osoblja u londonskoj filijali američke banke, preneo je RTS.\n"U jednom trenutku nisam jeo, tuširao se ili se bavio bilo čim drugim osim što sam radio od jutra do iza ponoći", naveo je jedan analitičar.\n"Nedostatak sna, tretman od strane starijih bankara, mentalni i fizički stres... Prošao sam hraniteljstvo i ovo je sigurno gore", rekao je drugi anonimni saradnik u istraživanju.\nGardijan navodi da se iz sadržaja istraživanja vidi da se najmanje jedan sektor "Goldman Saksa" i dalje bori sa previše časova rada i stresom na poslu, što je postalo jasno kada se 2015. godine ubio 22-godišnji analitičar.\nDa li su banke u Srbiji napravile crne liste zanimanja u vreme korone?


Razmotren Nacrt zakona o zdravstvenoj dokumentaciji - Televizija K3\nRazmotren Nacrt zakona o zdravstvenoj dokumentaciji\nApril 13, 2022, 6:56 pm\nNarodna skupština Republike Srpske razmotrila je Nacrt zakona o zdravstvenoj dokumentaciji i evidenciji u oblasti zdravstva.\nMinistar zdravlja i socijalne zaštite Republike Srpske Alen Šeranić rekao je da je osnovni razlog za donošenje ovog nacrta zakona potreba za boljim uređivanjem medicinske i zdravstvene dokumentacije, kao i sistema evidencija, izvještavanja i korišćenja medicinskih i zdravstvenih podataka i informacija.\nOn je rekao da su odredbama Nacrta zakona utvrđeni primjena rješenja koja omogućavaju digitalizaciju pružanja zdravstvenih usluga i osnov za korišćenje informaciono-komunikacionih tehnologija u budućem razvoju zdravstvenog sistema Republike Srpske.\nNacrtom zakona uređuje se zdravstvena dokumentacija i evidencije, registri i statistička istraživanja u oblasti zdravstva, obrada, korišćenje, čuvanje i zaštita podataka.\nOvim nacrtom zakona omogućava se usklađivanje sistema dokumentovanja i uređivanje tokova podataka i izvještavanja prema institucijama i ustanovama zdravstvenog sistema koje prikupljaju i obrađuju podatke i informacije za kompletan zdravstveni sistem, navedeno je u obrazloženju ovog akta.\nPotpredsjednik Narodne skupštine Republike Srpske Denis Šulić zaključio je današnji dio sjednice, a nastavak zakazao za sutra u 10.00 časova.\nSjednica će biti nastavljena razmatranjem Nacrta zakona o izmjenama i dopunama Zakona o zaštiti stanovništva od zaraznih bolesti.\nBiće razmatrani i nacrti zakona o osnovnom vaspitanju i obrazovanju, te o izmjenama i dopunama Zakona o predškolskom vaspitanju i obrazovanju.\nMUP Srpske: Ugrožena bezbjednost Dodika i porodice; Mjere bezbjednosti na najvišem nivou (VIDEO)Trivićeva: Ne želim da komentrišem bolesne montaže


Nova primena CRISPR tehnologije - Programiranje pametnih genetičkih materijala koji "osete" bolesti i oslobađaju lekove - www.025.rs\nwww.025.rs / ZDRAVLJE I LEPOTA / Nova primena CRISPR tehnologije – Programiranje pametnih genetičkih materijala koji “osete” bolesti i oslobađaju lekove\nNova primena CRISPR tehnologije – Programiranje pametnih genetičkih materijala koji “osete” bolesti i oslobađaju lekove\nNaučnici su do sada uz pomoć CRISPR tehnologije za editovanje gena napravili brojne genetički modifikovane organizme, pratili razvoj životinja, dijagnostifikovali različite bolesti i suzbijali štetočine. Sada su ovoj tehnologiji pronašli još jednu namenu, a to je stvaranje pametnih genetičkih materijala koji menjaju oblik, piše Nature.\nKako objašnjava Elementarijum, CRISPR je naziv za imune sisteme koji su isprva otkriveni u bakterijama i služe za odbranu od virusa. U nekoliko godina od velikog otkrića mogućnosti koje pruža ovaj sistem, istraživanja CRISPR-a su eksplodirala širom sveta. Naime, kao što bakterija koristi CRISPR da odstrani viruse iz svojih genetičkih struktura, tako se uz pomoć CRISPR-a i Cas enzima (koji nije deo bakterijskog genoma) sistem može “isprogramirati” da, poput makaza, seče tačno određene delove genoma i životinja i ljudi.\nPo pitanju genetičkih materijala koji menjaju oblik, planirano je da se oni koriste za oslobađanje lekova (jedan deo procesa kom lek podlaže od trenutka unosa u organizam) dajući tim materijalima ulogu stražara za gotovo bilo koji biološki signal (npr. tumor, infekcij). Studiju je vodio Džejms Kolins, bioinžinjer sa Masačusetskog tehnološkog instituta u Kembridžu, čiji tim je napravio hidrogelove programirane da oslobađaju enzime, lekove, pa čak i ljudske ćelije kao deo terapije.\nNaime, u okviru studije Kolinsov tim je koristio polimere (razgranate lance DNK koji u vodi formiraju gelove tj. hidrogelove). Da bi izmenio svojstva materijala, njegov tim se okrenuo CRISPR tehnologiji koja koristi enzim koji seče DNK, nazvan Cas12a. Enzim Cas12a može se “programirati” da prepozna specifičnu DNK sekvencu – enzim seče određeni lanac DNK, a zatim čuva pojedinačne niti DNK.\nOvo svojstvo je omogućilo istraživačima da naprave seriju CRISPR-om kontrolisanih hidrogelova u okviru kojih se DNK sekvenca i pojedinačni lanci DNK raspadaju nakon što Cas12a prepozna određenu sekvencu u stimulansu. Raspadanje pojedinačnih DNK lanaca zatim pokreće hidrogelove da promene oblik ili se, u nekim slučajevima, potpuno rastvore.\nIstraživači su takođe integrisali hidrogelove pod kontrolom CRISPR-a u elektronske sklopove. U jednom pristupu su postavili hidrogelove unutar malog uređaja sličnog čipu, koji se zove mikrofluidna komora i koja je bila povezana sa električnim kolom. U tom primeru kolo se isključio u odgovoru na detekciju genetičkog materijala patogena (npr. virus ebole i bakterija iz grupe stafilokoka – meticilin rezistentni stafilokokus aureus). Takođe, tim je iskoristio hidrogelove da bi razvio prototip dijagnostičkog alata, koji šalje bežični signal kada u laboratorijskim uzorcima prepozna genetički materijal iz ebole.\nTags: crispr tehnologija, nova primena, pametni genetički materijal, programiranje\n10 zanimljivih činjenica o magarećem mleku


Za opremu novorođenčeta 500 KM | Palelive.com\nPočetna Regija Milići Za opremu novorođenčeta 500 KM\nZa opremu novorođenčeta 500 KM\nMILIĆI – Od 1. januara naredne godine sve porodilje u opštini Milići, bez obzira na socijalni status, imaće pravo na naknadu za opremu novorođenčeta od 500 KM.\nTakvu odluku usvojili su odbornici Skupštine opštine /SO/ Milići na današnjem redovnom zasjedanju, a na prijedlog opštinskog Centra za socijalni rad.\nDirektor Centra Vladan Trivković rekao je Srni da su odlukom precizirani uslovi za ostvarivanje prava na ovu naknadu, da bi bile predupređene eventualne zloupotrebe i proizvoljna tumačenja.\n„Naknadu će moći da dobiju majke koje žive, odnosno prijavljene su na području opštine Milići najmanje 90 dana prije porođaja, bez obzira na mjesto gdje se porode. Odluka je u skladu sa našom populacionom politikom na lokalnom nivou i vjerujem da će je građani dobro prihvatiti“, rekao je Trivković.\nNovac za isplatu biće obezbijeđen u opštinskom budžetu, na osnovu statistički procijenjenog broja djece koja će se roditi u planiranom periodu.\nPrethodni članakStevanović građanima čestitao Novu godinu i status grada\nNaredni članakUsvojen budžet opštine od 8,2 miliona KM


Kad pustiš iskrenu suzu i zajecaš iz duše: Evo šta se tada u telu dešava! – Ženski kutak\n„Postali smo zainteresovaniji za ovu temu kada smo pokušali bolje da razumemo na koje načine plakanje pomaže organizmu. Odavno je poznato da se kroz suze oslobađamo toksina iz tela i da nam one na neki način menjaju stanje, što nam pomaže da se nosimo sa stresnim i bolnim situacijama. Zato smo mislili da bi bilo zanimljivo to malo dublje proučiti“, kaže za portal PsyPost autor studije Lea Šarman sa Univerziteta Kvinslend.\n„Plač može da odmogne isto onoliko koliko može i da pomogne. U mnogim situacijama ljudi se stide suza i osećaju se posramljeno nakon što se rasplaču u javnosti. Ako se i vi tako osećate, verovatno plakanje u vašem organizmu neće izazvati pozitivne promene i neće učiniti da se osećate bolje“, zaključuje autor studije.


Darkwood Dub na Supernatural festivalu 27. aprila! – CLUBBING.RS\nDarkwood Dub na Supernatural festivalu 27. aprila!\nMarch 26, 2014 • No Comments •Festival\nKultna beogradska grupa Darkwood Dub iza sebe ima osam albuma tokom 26 godina karijere i niz nezaboravnih nastupa na brojnim festivalima u regionu, uključujući Supernatural.\nNajverniji fanovi Darkvuda i dalje prepričavaju njihov nastup 2010. godine ispred Hajdučke česme, u okviru Supernatural festivala. Bend će nastupiti u izvornoj, četvoročlanoj postavi, sa set listom koja pokriva i neke od najranijih perioda u protekle dve decenije rada na domaćoj sceni.\nSupernatural festival se, kao i svake godine, održava preko dana, i poceinje Dečijim programom od 12 sati.